title: 2006/537/ΕΚ: Απόφαση του Συμβουλίου, της 29ης Απριλίου 2004 , για την υπογραφή και την προσωρινή εφαρμογή του πρωτοκόλλου της συμφωνίας εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Ουκρανίας αφετέρου (ΣΕΣΣ), ώστε να ληφθεί υπόψη η προσχώρηση της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας στην ΣΕΣΣ και για προσαρμογές της ΣΕΣΣ

text:
               16.8.2006

               EL

               Επίσημη Εφημερίδα της Ευρωπαϊκής Ένωσης

               L 224/15

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 29ης Απριλίου 2004
   για την υπογραφή και την προσωρινή εφαρμογή του πρωτοκόλλου της συμφωνίας εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Ουκρανίας αφετέρου (ΣΕΣΣ), ώστε να ληφθεί υπόψη η προσχώρηση της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας στην ΣΕΣΣ και για προσαρμογές της ΣΕΣΣ
   (2006/537/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   την συνθήκη για την ίδρυση της Ευρωπαϊκής Κοινότητας, και ιδίως το άρθρο 44 παράγραφος 2, την τελευταία πρόταση του άρθρου 47 παράγραφος 2, το άρθρο 55, το άρθρο 57 παράγραφος 2, το άρθρο 71, το άρθρο 80 παράγραφος 2, τα άρθρα 93, 94, 133 και 181α, σε συνδυασμό με το άρθρο 300 παράγραφος 2 πρώτη υποπαράγραφος πρώτη πρόταση,
   την πράξη προσχώρησης της 16ης Απριλίου 2003, και ιδίως το άρθρο 2 παράγραφος 3,
   την πράξη που προσαρτήθηκε στη συνθήκη προσχώρησης, και ιδίως το άρθρο 6 παράγραφος 2,
   την πρόταση της Επιτροπής,
   Εκτιμώντας τα ακόλουθα:

               (1)

               Στις 8 Δεκεμβρίου 2003, το Συμβούλιο εξουσιοδότησε την Επιτροπή, εξ ονόματος της Κοινότητας και των κρατών μελών της, να διαπραγματευτεί με την Ουκρανία ένα πρωτόκολλο της συμφωνίας εταιρικής σχέσης και συνεργασίας ώστε να ληφθεί υπόψη η προσχώρηση της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας στην Ευρωπαϊκή Ένωση, και να προβλεφθούν ορισμένες τεχνικές προσαρμογές που σχετίζονται με τις θεσμικές και νομικές εξελίξεις στην Ευρωπαϊκή Ένωση.

               (2)

               Με την επιφύλαξη ενδεχόμενης σύναψής του σε μεταγενέστερη ημερομηνία, το πρωτόκολλο που μονογραφήθηκε στις 30 Μαρτίου 2004 θα πρέπει να υπογραφεί εξ ονόματος της Ευρωπαϊκής Κοινότητας και των κρατών μελών της.

               (3)

               Το πρωτόκολλο θα πρέπει να εφαρμοστεί σε προσωρινή βάση από την ημερομηνία προσχώρησης, εν αναμονή της ολοκλήρωσης των σχετικών διαδικασιών για την επίσημη σύναψή του,

         ΑΠΟΦΑΣΙΖΕΙ:
   Άρθρο 1
   Ο πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει, εξ ονόματος της Ευρωπαϊκής Επιτροπής και των κρατών μελών της, το πρωτόκολλο της συμφωνίας εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Ουκρανίας, αφετέρου (ΣΕΣΣ), για την προσχώρηση της Τσεχικής Δημοκρατίας, της Κυπριακής Δημοκρατίας, της Δημοκρατίας της Εσθονίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας στην ΣΕΣΣ και για προσαρμογές της ΣΕΣΣ, με την επιφύλαξη ενδεχόμενης σύναψής του σε μεταγενέστερο στάδιο.
   Το κείμενο του πρωτοκόλλου επισυνάπτεται στην παρούσα απόφαση (1).
   Άρθρο 2
   Εν αναμονή της ενάρξεως ισχύος του, το πρωτόκολλο εφαρμόζεται σε προσωρινή βάση από την ημερομηνία προσχώρησης.

      Λουξεμβούργο, 29 Απριλίου 2004.

            Για το Συμβούλιο

            Ο Πρόεδρος

         M. McDOWELL

      (1)  Βλέπε σελίδα 16 της παρούσας Επίσημης Εφημερίδας.
   ΠΡΩΤΌΚΟΛΛΟ
   της συμφωνίας εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους αφενός, και της Ουκρανίας (ΣΕΣΣ) αφετέρου, για την προσχώρηση της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας στη ΣΕΣΣ και για προσαρμογές της ΣΕΣΣ
   ΤΟ ΒΑΣΙΛΕΙΟ ΤΟΥ ΒΕΛΓΙΟΥ,
   Η ΤΣΕΧΙΚΗ ΔΗΜΟΚΡΑΤΙΑ,
   ΤΟ ΒΑΣΙΛΕΙΟ ΤΗΣ ΔΑΝΙΑΣ,
   Η ΟΜΟΣΠΟΝΔΙΑΚΗ ΔΗΜΟΚΡΑΤΙΑ ΤΗΣ ΓΕΡΜΑΝΙΑΣ,
   Η ΔΗΜΟΚΡΑΤΙΑ ΤΗΣ ΕΣΘΟΝΙΑΣ,
   Η ΕΛΛΗΝΙΚΗ ΔΗΜΟΚΡΑΤΙΑ,
   ΤΟ ΒΑΣΙΛΕΙΟ ΤΗΣ ΙΣΠΑΝΙΑΣ,
   Η ΓΑΛΛΙΚΗ ΔΗΜΟΚΡΑΤΙΑ,
   Η ΙΡΛΑΝΔΙΑ,
   Η ΙΤΑΛΙΚΗ ΔΗΜΟΚΡΑΤΙΑ,
   Η ΚΥΠΡΙΑΚΗ ΔΗΜΟΚΡΑΤΙΑ,
   Η ΔΗΜΟΚΡΑΤΙΑ ΤΗΣ ΛΕΤΤΟΝΙΑΣ,
   Η ΔΗΜΟΚΡΑΤΙΑ ΤΗΣ ΛΙΘΟΥΑΝΙΑΣ,
   ΤΟ ΜΕΓΑΛΟ ΔΟΥΚΑΤΟ ΤΟΥ ΛΟΥΞΕΜΒΟΥΡΓΟΥ,
   Η ΔΗΜΟΚΡΑΤΙΑ ΤΗΣ ΟΥΓΓΑΡΙΑΣ,
   Η ΔΗΜΟΚΡΑΤΙΑ ΤΗΣ ΜΑΛΤΑΣ,
   ΤΟ ΒΑΣΙΛΕΙΟ ΤΩΝ ΚΑΤΩ ΧΩΡΩΝ,
   Η ΔΗΜΟΚΡΑΤΙΑ ΤΗΣ ΑΥΣΤΡΙΑΣ,
   Η ΔΗΜΟΚΡΑΤΙΑ ΤΗΣ ΠΟΛΩΝΙΑΣ,
   Η ΠΟΡΤΟΓΑΛΙΚΗ ΔΗΜΟΚΡΑΤΙΑ,
   Η ΔΗΜΟΚΡΑΤΙΑ ΤΗΣ ΣΛΟΒΕΝΙΑΣ,
   Η ΣΛΟΒΑΚΙΚΗ ΔΗΜΟΚΡΑΤΙΑ,
   ΤΗΣ ΔΗΜΟΚΡΑΤΙΑΣ ΤΗΣ ΦΙΝΛΑΝΔΙΑΣ,
   ΤΟ ΒΑΣΙΛΕΙΟ ΤΗΣ ΣΟΥΗΔΙΑΣ,
   ΤΟ ΗΝΩΜΕΝΟ ΒΑΣΙΛΕΙΟ ΤΗΣ ΜΕΓΑΛΗΣ ΒΡΕΤΑΝΙΑΣ ΚΑΙ ΤΗΣ ΒΟΡΕΙΟΥ ΙΡΛΑΝΔΙΑΣ,
   εφεξής τα «κράτη μέλη» που εκπροσωπούνται από το Συμβούλιο της Ευρωπαϊκής Ένωσης, και
   Η ΕΥΡΩΠΑΪΚΗ ΚΟΙΝΟΤΗΤΑ KAI H EYΡΩΠΑΪΚΗ ΚΟΙΝΟΤΗΤΑ ΑΤΟΜΙΚΗΣ ΕΝΕΡΓΕΙΑΣ,
   εφεξής οι «Κοινότητες» που εκπροσωπούνται από το Συμβούλιο της Ευρωπαϊκής Ένωσης και την Ευρωπαϊκή Επιτροπή,
   αφενός, και
   Η ΟΥΚΡΑΝΙΑ
   αφετέρου,
   εφεξής καλούμενα τα «μέρη» για τους σκοπούς του παρόντος πρωτοκόλλου,
   ΕΧΟΝΤΑΣ ΥΠΟΨΗ τις διατάξεις της συνθήκης μεταξύ του Βασιλείου του Βελγίου, του Βασιλείου της Δανίας, της Ομοσπονδιακής Δημοκρατίας της Γερμανίας, της Ελληνικής Δημοκρατίας, του Βασιλείου της Ισπανίας, της Γαλλικής Δημοκρατίας, της Ιρλανδίας, της Ιταλικής Δημοκρατίας, του Μεγάλου Δουκάτου του Λουξεμβούργου, του Βασιλείου των Κάτω Χωρών, της Δημοκρατίας της Αυστρίας, της Πορτογαλικής Δημοκρατίας, της Δημοκρατίας της Φινλανδίας, του Βασιλείου της Σουηδίας και του Ηνωμένου Βασιλείου της Μεγάλης Βρετανίας και της Βόρειου Ιρλανδίας (κράτη μέλη της Ευρωπαϊκής Ένωσης), και της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας στην Ευρωπαϊκή Ένωση, που υπεγράφη στην Αθήνα στις 16 Απριλίου 2003 και θα αρχίσει να ισχύει την 1η Μαΐου 2004.
   ΕΚΤΙΜΩΝΤΑΣ τη νέα κατάσταση όσον αφορά τις σχέσεις μεταξύ της Ουκρανίας και της Ευρωπαϊκής Ένωσης που προκύπτει από την προσχώρηση στην Ευρωπαϊκή Ένωση δέκα νέων κρατών μελών, πράγμα που δημιουργεί ευκαιρίες και προκλήσεις για συνεργασία μεταξύ της Ουκρανίας και της Ευρωπαϊκής Ένωσης.
   ΛΑΜΒΑΝΟΝΤΑΣ ΥΠΟΨΗ την επιθυμία των μερών να εξασφαλίσουν την επίτευξη και εφαρμογή των στόχων και αρχών της ΣΕΣΣ,
   ΣΥΜΦΩΝΗΣΑΝ ΤΑ ΑΚΟΛΟΥΘΑ:
   Άρθρο 1
   Η Τσεχική Δημοκρατία, η Δημοκρατία της Εσθονίας, η Κυπριακής Δημοκρατίας, η Δημοκρατία της Λεττονίας, η Δημοκρατία της Λιθουανίας, η Δημοκρατία της Ουγγαρίας, η Δημοκρατία της Μάλτας, η Δημοκρατία της Πολωνίας, η Δημοκρατία της Σλοβενίας και η Σλοβακική Δημοκρατία είναι μέρη της συμφωνίας εταιρικής σχέσεως και συνεργασίας, για τη σύναψη εταιρικής σχέσης μεταξύ των Ευρωπαϊκών Κοινοτήτων και των κρατών μελών τους αφενός και της Ουκρανίας αφετέρου, που υπεγράφη στο Λουξεμβούργο στις 14 Ιουνίου 1994 και άρχισε να ισχύει την 1η Μαρτίου 1998 (εφεξής «η συμφωνία»), και υιοθετούν και λαμβάνουν υπόψη αντίστοιχα, κατά τον ίδιο τρόπο με τα άλλα κράτη μέλη, τα κείμενα της συμφωνίας, καθώς και τις κοινές δηλώσεις, τις δηλώσεις και ανταλλαγές επιστολών που προσαρτώνται στην τελική πράξη που υπεγράφη κατά την ίδια ημερομηνία και το πρωτόκολλο της συμφωνίας της 10ης Απριλίου 1997 που άρχισε να ισχύει στις 12 Οκτωβρίου 2000.
   Άρθρο 2
   1.   Για να ληφθούν υπόψη οι πρόσφατες θεσμικές εξελίξεις στην Ευρωπαϊκή Ένωση, τα μέρη συμφωνούν ότι μετά τη λήξη της συνθήκης για την ίδρυση της Ευρωπαϊκής Κοινότητας Άνθρακα και Χάλυβα, οι ισχύουσες διατάξεις της συμφωνίας που αναφέρονται στην Ευρωπαϊκή Κοινότητα Άνθρακα και Χάλυβα θεωρείται ότι αναφέρονται στην Ευρωπαϊκή Κοινότητα που έχει αναλάβει όλα τα δικαιώματα και υποχρεώσεις της Ευρωπαϊκής Κοινότητας Άνθρακα και Χάλυβα.
   2.   Για να ληφθούν υπόψη οι θεσμικές εξελίξεις που σημειώθηκαν στο πλαίσιο του διεθνούς εμπορικού συστήματος της GATT-ΠΟΕ, τα μέρη συμφωνούν ότι οι υπάρχουσες αναφορές στη GATT σε ολόκληρο το κείμενο της συμφωνίας θεωρείται ότι αφορούν τη GATT 1994, και η διάταξη «η προσχώρηση της Ουκρανίας στη GATT» νοείται ως «προσχώρηση της Ουκρανίας στον ΠΟΕ».
   3.   Για να ληφθεί υπόψη η εξέλιξη της βάσεως της συνθήκης του Ευρωπαϊκού Χάρτη Ενέργειας, τα μέρη συμφωνούν ότι οι ισχύουσες αναφορές στον Ευρωπαϊκό Χάρτη Ενέργειας θεωρείται ότι περιέχουν αναφορές στη συνθήκη για τον Χάρτη Ενέργειας και στο πρωτόκολλο για τον Χάρτη Ενέργειας όσον αφορά την ενεργειακή απόδοση και τα συναφή περιβαλλοντικά θέματα.
   Άρθρο 3
   Το παρόν πρωτόκολλο αποτελεί αναπόσπαστο μέρος της συμφωνίας.
   Άρθρο 4
   1.   Το παρόν πρωτόκολλο εγκρίνεται από τις Κοινότητες, από το Συμβούλιο της Ευρωπαϊκής Ένωσης εξ ονόματος των κρατών μελών, και από την Ουκρανία σύμφωνα με τις οικείες διαδικασίες.
   2.   Τα μέρη κοινοποιούν αμοιβαία την ολοκλήρωση των αντιστοίχων διαδικασιών που αναφέρονται στην προηγούμενη παράγραφο. Τα έγγραφα έγκρισης κατατίθενται στη Γενική Γραμματεία του Συμβουλίου της Ευρωπαϊκής Ένωσης.
   Άρθρο 5
   1.   Το παρόν πρωτόκολλο αρχίζει να ισχύει την ίδια ημέρα με τη συνθήκη προσχώρησης, εφόσον όλα τα έγγραφα έγκρισης του παρόντος πρωτοκόλλου έχουν κατατεθεί πριν από αυτή την ημερομηνία.
   2.   Εάν όλα τα έγγραφα έγκρισης του παρόντος πρωτοκόλλου δεν έχουν κατατεθεί πριν από την εν λόγω ημερομηνία, το παρόν πρωτόκολλο αρχίζει να ισχύει την πρώτη ημέρα του πρώτου μήνα μετά την ημερομηνία κατάθεσης του τελευταίου εγγράφου έγκρισης.
   3.   Εάν όλα τα έγγραφα έγκρισης του παρόντος πρωτοκόλλου δεν έχουν κατατεθεί πριν από την 1η Μαΐου 2004, το παρόν πρωτόκολλο εφαρμόζεται προσωρινά με ισχύ από την 1η Μαΐου 2004.
   Άρθρο 6
   Τα κείμενα της συμφωνίας, η τελική πράξη και όλα τα έγγραφα που προσαρτώνται σε αυτήν, καθώς και το πρωτόκολλο της συμφωνίας της 10ης Απριλίου 1997, καταρτίζονται στην εσθονική, λεττονική, λιθουανική, μαλτέζική, ουγγρική, πολωνική, σλοβακική, σλοβενική και τσεχική γλώσσα.
   Τα εν λόγω κείμενα προσαρτώνται (1) στο παρόν πρωτόκολλο και είναι εξίσου αυθεντικά με τα κείμενα στις άλλες γλώσσες στις οποίες έχουν καταρτισθεί η συμφωνία, η τελική πράξη και τα έγγραφα που έχουν προσαρτώνται σε αυτήν, καθώς και το πρωτόκολλο της συμφωνίας της 10ης Απριλίου 1997.
   Άρθρο 7
   Το παρόν πρωτόκολλο συντάσσεται σε δύο αντίτυπα στην αγγλική, γαλλική, γερμανική, δανική, ελληνική, εσθονική, ισπανική, ιταλική, λεττονική, λιθουανική, μαλτεζική, ολλανδική, ουγγρική, πολωνική, πορτογαλική, σλοβακική, σλοβενική, σουηδική, τσεχική, φινλανδική και ουκρανική γλώσσα. Όλα τα κείμενα είναι εξίσου αυθεντικά.

      Hecho en Dublín, el veintinueve de abril de dos mil cuatro.
      V Dublinu dne dvacátého devátého dubna dva tisíce čtyři.
      Udfærdiget i Dublin den niogtyvende april to tusind og fire.
      Geschehen zu Dublin am neunundzwanzigsten April zweitausendundvier.
      Kahe tuhande neljanda aasta aprillikuu kahekümne üheksandal päeval Dublinis.
      Έγινε στο Δουβλίνο, στις είκοσι εννέα Απριλίου δύο χιλιάδες τέσσερα.
      Done at Dublin on the twenty-ninth day of April in the year two thousand and four.
      Fait à Dublin, le vingt-neuf avril deux mille quatre.
      Fatto a Dublino, addì ventinove aprile duemilaquattro.
      Dublinā, divi tūkstoši ceturtā gada divdesmit devītajā aprīlī.
      Priimta du tūkstančiai ketvirtų metų balandžio dvidešimt devintą dieną Dubline.
      Kelt Dublinban, a kétezer-negyedik év április havának huszonkilencedik napján.
      Magħmul f' Dublin fid-disgħa u għoxrin jum ta' April tas-sena elfejn u erbgħa.
      Gedaan te Dublin, de negenentwintigste april tweeduizendvier.
      Sporządzono w Dublinie, dnia dwudziestego dziewiątego kwietnia roku dwa tysiące czwartego.
      Feito em Dublim, em vinte e nove de Abril de dois mil e quatro.
      V Dubline dvadsiatehodeviateho apríla dvetisícštyri.
      V Dublinu, dne devetindvajsetega aprila leta dva tisoč štiri.
      Tehty Dublinissa kahdentenakymmenentenäyhdeksäntenä päivänä huhtikuuta vuonna kaksituhattaneljä.
      Som skedde i Dublin den tjugonionde april tjugohundrafyra.
      Вчинено у Дубліні, двадцять дев'ятого квітня дві тисячі четвертого року.

         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalībvalstu vārdā
         Valstybių narių vardu
         A tagállamok részéről
         Għall-Istati Membri
         Voor de lidstaten
         W imieniu Państw Członkowskich
         Pelos Estados-Membros
         Za členské štáty
         Za države članice
         Jäsenvaltioiden puolesta
         På medlemsstaternas vägnar
         За Держави-Чпени

         Por las Comunidades Europeas
         Za Evropská společenství
         For De Europæiske Fællesskaber
         Für die Europäischen Gemeinschaften
         Euroopa ühenduste nimel
         Για τις Ευρωπαϊκές Κοινότητες
         For the European Communities
         Pour les Communautés européennes
         Per le Comunità europee
         Eiropas Kopienu vārdā
         Europos Bendrijų vardu
         Az Európai Közösségek részéről
         Għall-Komunitajiet Ewropej
         Voor de Europese Gemeenschappen
         W imieniu Wspólnot Europejskich
         Pelas Comunidades Europeias
         Za Európske spoločenstvá
         Za Evropske skupnosti
         Euroopan yhteisöjen puolesta
         På Europeiska gemenskapernas vägnar
         За Европейські Співтовариства

         Por Ucrania
         Za Ukrajinu
         For Ukraine
         Für die Ukraine
         Ukraina nimel
         Για την Ουκρανία
         For Ukraine
         Pour l'Ukraine
         Per l'Ucraina
         Ukrainas vārdā
         Ukrainos vardu
         Ukrajna részéről
         Għall-Ukrajna
         Voor Oekraïne
         W imieniu Ukrainy
         Pela Ucrânia
         Za Ukrajinu
         Za Ukrajino
         Ukrainan puolesta
         På Ukrainas vägnar
         За Україну

      (1)  Τα κείμενα της συμφωνίας στην εσθονική, τη λεττονική, τη λιθουανική, τη μαλτέζικη, την ουγγρική, την πολωνική, τη σλοβακική, τη σλοβενική και την τσεχική γλώσσα θα δημοσιευθούν σε ειδική έκδοση της Επίσημης Εφημερίδας σε μεταγενέστερη ημερομηνία.


title: Απόφαση του Ευρωπαϊκού Κοινοβουλίου, της 5ης Μαΐου 2010, σχετικά με την απαλλαγή όσον αφορά την εκτέλεση του προϋπολογισμού της κοινής επιχείρησης Sesar για το οικονομικό έτος 2008

text:
               25.9.2010

               EL

               Επίσημη Εφημερίδα της Ευρωπαϊκής Ένωσης

               L 252/227

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 5ης Μαΐου 2010
   σχετικά με την απαλλαγή όσον αφορά την εκτέλεση του προϋπολογισμού της κοινής επιχείρησης Sesar για το οικονομικό έτος 2008
   (2010/554/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τους οριστικούς ετήσιους λογαριασμούς της κοινής επιχείρησης Sesar για το οικονομικό έτος 2008,
   έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς της κοινής επιχείρησης Sesar για το οικονομικό έτος που έληξε στις 31 Δεκεμβρίου 2008 συνοδευόμενη από τις απαντήσεις της κοινής επιχείρησης (1),
   έχοντας υπόψη τη σύσταση του Συμβουλίου της 16ης Φεβρουαρίου 2010 (5829/2010 — C7-0060/2010),
   έχοντας υπόψη το άρθρο 276 της συνθήκης ΕΚ και το άρθρο 319 της συνθήκης για τη λειτουργία της Ευρωπαϊκής Ένωσης,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, σχετικά με τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,
   έχοντας υπόψη τον κανονισμό (ΕΚ) αριθ. 219/2007 του Συμβουλίου, της 27ης Φεβρουαρίου 2007, για τη σύσταση κοινής επιχείρησης για την ανάπτυξη του ευρωπαϊκού συστήματος νέας γενιάς για τη διαχείριση της εναέριας κυκλοφορίας (Sesar) (3), και ιδίως το άρθρο 4β,
   έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 (4), και ιδίως το άρθρο 94,
   έχοντας υπόψη το άρθρο 77 και το παράρτημα VI του εσωτερικού κανονισμού του,
   έχοντας υπόψη την έκθεση τηςεπιτροπής ελέγχου των προϋπολογισμών και τη γνωμοδότηση της επιτροπής μεταφορών και τουρισμού (A7-0077/2010),

               1.

               χορηγεί απαλλαγή στον γενικό διευθυντή της κοινής επιχείρησης Sesar όσον αφορά την εκτέλεση του προϋπολογισμού της κοινής επιχείρησης για το οικονομικό έτος 2008·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο μέρος της στον γενικό διευθυντή της κοινής επιχείρησης Sesar, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Jerzy BUZEK

            Ο Γενικός Γραμματέας

         Klaus WELLE

      (1)  ΕΕ C 310 της 18.12.2009, σ. 9.

      (2)  ΕΕ L 248 της 16.9.2002, σ. 1.

      (3)  ΕΕ L 64 της 2.3.2007, σ. 1.

      (4)  ΕΕ L 357 της 31.12.2002, σ. 72.
    ---documentbreak---

               25.9.2010

               EL

               Επίσημη Εφημερίδα της Ευρωπαϊκής Ένωσης

               L 252/228

         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 5ης Μαΐου 2010
   που περιέχει τις παρατηρήσεις οι οποίες αποτελούν αναπόσπαστο τμήμα της απόφασής του σχετικά με την απαλλαγή όσον αφορά την εκτέλεση του προϋπολογισμού της κοινής επιχείρησης Sesar για το οικονομικό έτος 2008
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τους οριστικούς ετήσιους λογαριασμούς της κοινής επιχείρησης Sesar για το οικονομικό έτος 2008,
   έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς της κοινής επιχείρησης Sesar για το οικονομικό έτος που έληξε στις 31 Δεκεμβρίου 2008 συνοδευόμενη από τις απαντήσεις της κοινής επιχείρησης (1),
   έχοντας υπόψη τη σύσταση του Συμβουλίου της 16ης Φεβρουαρίου 2010 (5829/2010 — C7-0060/2010),
   έχοντας υπόψη το άρθρο 276 της συνθήκης ΕΚ και το άρθρο 319 της συνθήκης για τη λειτουργία της Ευρωπαϊκής Ένωσης,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, σχετικά με τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,
   έχοντας υπόψη τον κανονισμό (ΕΚ) αριθ. 219/2007 του Συμβουλίου, της 27ης Φεβρουαρίου 2007, για τη σύσταση κοινής επιχείρησης για την ανάπτυξη του ευρωπαϊκού συστήματος νέας γενιάς για τη διαχείριση της εναέριας κυκλοφορίας (SESAR) (3), και ιδίως το άρθρο 4β,
   έχοντας υπόψη τον δημοσιονομικό κανονισμό της κοινής επιχείρησης Sesar, που θεσπίστηκε από το διοικητικό συμβούλιο της Sesar στις 3 Ιουλίου 2007 (εφεξής «δημοσιονομικός κανονισμός Sesar»),
   έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 (4), και ιδίως το άρθρο 94,
   έχοντας υπόψη το άρθρο 77 και το παράρτημα VI του εσωτερικού κανονισμού του,
   έχοντας υπόψη την έκθεση της επιτροπής ελέγχου των προϋπολογισμών και τη γνωμοδότηση της επιτροπής μεταφορών και τουρισμού (A7-0077/2010),

               Α.

               λαμβάνοντας υπόψη ότι το Ελεγκτικό Συνέδριο αναφέρει ότι έλαβε εύλογη διαβεβαίωση όσον αφορά την αξιοπιστία των ετήσιων λογαριασμών για το οικονομικό έτος 2008 και ότι οι υποκείμενες πράξεις είναι νόμιμες και κανονικές,

               Β.

               λαμβάνοντας υπόψη ότι η κοινή επιχείρηση Sesar συστάθηκε τον Φεβρουάριο 2007 για τη διαχείριση των δραστηριοτήτων του έργου Sesar (Single European Sky Air Traffic Management Research — ερευνητικό πρόγραμμα για τη διαχείριση της εναέριας κυκλοφορίας στον ενιαίο ευρωπαϊκό ουρανό),

               Γ.

               λαμβάνοντας υπόψη ότι η κοινή επιχείρηση βρίσκεται στη φάση εκκίνησης και ότι έως τα τέλη του 2008 δεν είχαν τεθεί πλήρως σε εφαρμογή οι εσωτερικοί έλεγχοι και το σύστημα οικονομικών πληροφοριών,

               Δ.

               λαμβάνοντας υπόψη ότι η κοινή επιχείρηση θα είναι κύριος όλων των υλικών και άυλων στοιχείων τα οποία δημιουργούνται από την κοινή επιχείρηση ή της μεταβιβάζονται για τη φάση ανάπτυξης του σχεδίου Sesar σύμφωνα με τις συγκεκριμένες συμφωνίες με τα μέλη της,

               1.

               χαιρετίζει το ότι το Ελεγκτικό Συνέδριο έκρινε τους λογαριασμούς της κοινής επιχείρησης Sesar για το έτος 2008 αξιόπιστους και τις υποκείμενες πράξεις εν τω συνόλω νόμιμες και κανονικές·

               2.

               σημειώνει ότι η κοινή επιχείρηση έλαβε 250 000 000 ευρώ σε πιστώσεις αναλήψεως υποχρεώσεων και 1 009 000 000 ευρώ σε πιστώσεις πληρωμών από τον προϋπολογισμό της Ευρωπαϊκής Ένωσης για το έτος 2008·

               3.

               αναγνωρίζει ότι το χρονικό διάστημα 2007-2008 ήταν περίοδος εκκίνησης της λειτουργίας για την κοινή επιχείρηση, ότι ο νέος κανονισμός (ΕΚ) αριθ. 1361/2008 του Συμβουλίου (5), που τροποποιεί τη βασική πράξη της κοινής επιχείρησης Sesar εγκρίθηκε μόλις στις 16 Δεκεμβρίου 2008 και ότι υπήρξε καθυστέρηση στην καταβολή της αρχικής συνεισφοράς του Eurocontrol·

      Παραβίαση της αρχής της ετήσιας διάρκειας του προϋπολογισμού

               4.

               επισημαίνει ότι τον Απρίλιο 2008 το διοικητικό συμβούλιο της κοινής επιχείρησης ενέκρινε τον οριστικό προϋπολογισμό για το διάστημα Αύγουστος 2007 — Δεκέμβριος 2008, απόφαση η οποία αντιβαίνει στην αρχή της ετήσιας διάρκειας του προϋπολογισμού·

      Εκτέλεση του προϋπολογισμού

               5.

               επισημαίνει ότι ο οριστικός προϋπολογισμός που εγκρίθηκε τον Απρίλιο του 2008 από το διοικητικό συμβούλιο της κοινής επιχείρησης απέχει πολύ από την πραγματικότητα, δεδομένου ότι τα ποσοστά εκτέλεσης των πιστώσεων ανάληψης υποχρεώσεων και των πιστώσεων πληρωμών ήταν αντίστοιχα 1 % και 17 %·

               6.

               εκφράζει τη λύπη του διότι σε έναν αριθμό περιπτώσεων οι έλεγχοι συναλλαγής δεν λειτούργησαν ορθώς και διότι δεν είχαν θεσπισθεί επαρκείς εσωτερικοί έλεγχοι για τις συμβάσεις και προμήθειες·

      Λογιστική καταχώριση των στοιχείων ενεργητικού

               7.

               εκφράζει την ανησυχία του διότι σε αντίθεση προς τα πολύ χαμηλά ποσοστά απορρόφησης των πόρων η κοινή επιχείρηση είχε πολύ μεγάλα ποσά σε καταθέσεις σε τραπεζικούς λογαριασμούς στο τέλος του έτους παραβιάζοντας ούτως την αρχή της ισοσκέλισης του προϋπολογισμού·

               8.

               συνιστά ρητά στην κοινή επιχείρηση να διαμορφώσει λογιστική πολιτική όσον αφορά τα στοιχεία ενεργητικού που ενδέχεται να προκύψουν κατά τη φάση ανάπτυξης του έργου·

      Δημοσιονομικός κανονισμός Sesar

               9.

               συγχαίρει το Ελεγκτικό Συνέδριο για την πρόθεσή του να υποβάλει γνωμοδότηση σχετικά με το δημοσιονομικό κανονισμό του Sesar, που ενέκρινε το διοικητικό συμβούλιο τον Ιούλιο του 2007· υπογραμμίζει, ιδιαίτερα, ότι είναι σημαντικό ο συγκεκριμένος κανονισμός να είναι συμβατός με τον δημοσιονομικό κανονισμό πλαίσιο για τους κοινοτικούς οργανισμούς και συμμερίζεται τη γνώμη του Ελεγκτικού Συνεδρίου, ότι χρειάζονται συμπλήρωση οι διατάξεις που αφορούν την εκτέλεση του προϋπολογισμού και την παρουσίαση των λογαριασμών, τις διαδικασίες προμηθειών και τον εσωτερικό λογιστικό έλεγχο· επισημαίνει, εξάλλου, ότι η κοινή επιχείρηση θα πρέπει να θεσπίσει κανόνες εφαρμογής του δημοσιονομικού κανονισμού της·

      Ετήσια έκθεση δραστηριοτήτων

               10.

               συνιστά ρητά στην κοινή επιχείρηση να τηρήσει τις προθεσμίες που έχουν συμφωνηθεί με το Ελεγκτικό Συνέδριο για την υποβολή της ετήσιας έκθεσης δραστηριοτήτων της·

      Συστήματα εσωτερικού ελέγχου

               11.

               σημειώνει ότι υπηρεσία εσωτερικού ελέγχου σύμφωνα με τα σχετικά διεθνή πρότυπα συστάθηκε μόλις τον Ιανουάριο 2009· καλεί επίσης την κοινή επιχείρηση να αναπτύξει κατεπειγόντως κατάλληλα συστήματα εσωτερικού ελέγχου σε σχέση με τις δημόσιες διαδικασίες προμηθειών· ειδικότερα υπογραμμίζει τη σημασία της κατάρτισης σχεδίου ανάκτησης σε περίπτωση καταστροφής και πολιτική προστασίας των δεδομένων·

               12.

               σημειώνει ότι το 2008 οι λογαριασμοί της κοινής επιχείρησης για το οικονομικό έτος 2008 εμφαίνουν έσοδα από τόκους ύψους 148 370 ευρώ· με βάση το ετήσιο κλείσιμο λογαριασμών και το ύψος των εισπραχθέντων τόκων, συμπεραίνει ότι η κοινή επιχείρηση διαθέτει επί μακρόν υψηλά ταμειακά διαθέσιμα· λαμβάνει υπόψη ότι στις 31 Δεκεμβρίου 2008 τα ταμειακά διαθέσιμα της κοινής επιχείρησης ανέρχονταν σε 116 007 569 ευρώ· καλεί την Επιτροπή να εξετάσει τρόπους για εφαρμογή της αρχής διαχείρισης ταμειακών διαθεσίμων με βάση τις ανάγκες από την κοινή επιχείρηση και να μελετήσει ποίες αλλαγές απαιτούνται ως προς την προσέγγιση για να εξασφαλίζεται ότι τα ταμειακά διαθέσιμα της κοινής επιχείρησης διατηρούνται επί μακρόν όσο το δυνατόν χαμηλότερα·

               13.

               σημειώνει επιπροσθέτως ότι το διοικητικό συμβούλιο δεν θέσπισε οργανόγραμμα του προσωπικού για το έτος 2008.

      (1)  ΕΕ C 310 της 18.12.2009, σ. 9.

      (2)  ΕΕ L 248 της 16.9.2002, σ. 1.

      (3)  ΕΕ L 64 της 2.3.2007, σ. 1.

      (4)  ΕΕ L 357 της 31.12.2002, σ. 72.

      (5)  ΕΕ L 352 της 31.12.2008, σ. 12.


title: 2013/509/ΕΕ: Απόφαση των αντιπροσώπων των κυβερνήσεων των κρατών μελών, της 16ης Οκτωβρίου 2013 , για τον διορισμό ενός δικαστή στο Γενικό Δικαστήριο

text:
               18.10.2013

               EL

               Επίσημη Εφημερίδα της Ευρωπαϊκής Ένωσης

               L 277/13

         ΑΠΌΦΑΣΗ ΤΩΝ ΑΝΤΙΠΡΟΣΏΠΩΝ ΤΩΝ ΚΥΒΕΡΝΉΣΕΩΝ ΤΩΝ ΚΡΑΤΏΝ ΜΕΛΏΝ
   της 16ης Οκτωβρίου 2013
   για τον διορισμό ενός δικαστή στο Γενικό Δικαστήριο
   (2013/509/ΕΕ)
   ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 19,
   Έχοντας υπόψη τη Συνθήκη για τη Λειτουργία της Ευρωπαϊκής Ένωσης και ιδίως τα άρθρα 254 και 255,
   τη Συνθήκη περί ιδρύσεως της Ευρωπαϊκής Κοινότητας Ατομικής Ενέργειας και ιδίως το άρθρο 106α παράγραφος 1,
   Εκτιμώντας τα ακόλουθα:

               (1)

               Η θητεία δεκατριών δικαστών του Γενικού Δικαστηρίου έληξε στις 31 Αυγούστου 2013. Πρέπει να γίνουν νέοι διορισμοί για την περίοδο από 1ης Σεπτεμβρίου 2013 έως 31 Αυγούστου 2019.

               (2)

               Έχει προταθεί η ανανέωση της θητείας της κας Irena PELIKÁNOVÁ ως δικαστή στο Γενικό Δικαστήριο.

               (3)

               Η επιτροπή που συγκροτήθηκε δυνάμει του άρθρου 255 της Συνθήκης για τη Λειτουργία της Ευρωπαϊκής Ένωσης έδωσε τη γνώμη της σχετικά με την επάρκεια της κας Irena PELIKÁNOVÁ για την άσκηση των καθηκόντων του δικαστή του Γενικού Δικαστηρίου,

         ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η κα Irena PELIKÁNOVÁ διορίζεται δικαστής στο Γενικό Δικαστήριο για το διάστημα από 1ης Σεπτεμβρίου 2013 έως 31 Αυγούστου 2019.
   Άρθρο 2
   Η παρούσα απόφαση αρχίζει να ισχύει την επομένη της ημέρας δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 16 Οκτωβρίου 2013.

            Ο Πρόεδρος

         R. KAROBLIS


Avis juridique important

|

31997D0345

97/345/ΕΚ: Απόφαση του Συμβουλίου της 17ης Φεβρουαρίου 1997 για τη σύναψη του πρωτοκόλλου για τα κτηνιατρικά θέματα που συμπληρώνει τη συμφωνία υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και του Πριγκιπάτου της Ανδόρας

Επίσημη Εφημερίδα αριθ. L 148 της 06/06/1997 σ. 0015 - 0015

ΑΠΟΦΑΣΗ ΤΟΥ ΣΥΜΒΟΥΛΙΟΥ της 17ης Φεβρουαρίου 1997 για τη σύναψη του πρωτοκόλλου για τα κτηνιατρικά θέματα που συμπληρώνει τη συμφωνία υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και του Πριγκιπάτου της Ανδόρρας (97/345/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,την πρόταση της Επιτροπής,Εκτιμώντας ότι θα πρέπει να εγκριθεί το πρωτόκολλο για τα κτηνιατρικά θέματα που συμπληρώνει τη συμφωνία υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και του Πριγκιπάτου της Ανδόρρας, που μονογραφήθηκε στις 18 Ιουνίου 1996,ΑΠΟΦΑΣΙΖΕΙ:Άρθρο 1 Το πρωτόκολλο για τα κτηνιατρικά θέματα που συμπληρώνει τη συμφωνία υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και του Πριγκιπάτου της Ανδόρρας, εγκρίνεται εξ ονόματος της Κοινότητας.Το κείμενο του πρωτοκόλλου επισυνάπτεται στην παρούσα απόφαση.Άρθρο 2 Ο πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν το πρωτόκολλο.Άρθρο 3 Ο πρόεδρος του Συμβουλίου προβαίνει, εξ ονόματος της Κοινότητας, στην κοινοποίηση που προβλέπεται στο άρθρο 4 του πρωτοκόλλου (1).Άρθρο 4 Η Επιτροπή, επικουρούμενη από τους εκπροσώπους των κτηνιατρικών υπηρεσιών των κρατών μελών, εκπροσωπεί την Κοινότητα στην κτηνιατρική υποομάδα που συστήνεται με το άρθρο 2 του πρωτοκόλλου.Η κοινοτική θέση στα πλαίσια της μεικτής επιτροπής σχετικά με τις συστάσεις της κτηνιατρικής υποομάδας, καθορίζεται από το Συμβούλιο, το οποίο αποφασίζει με ειδική πλειοψηφία.Άρθρο 5 Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.Βρυξέλλες, 17 Φεβρουαρίου 1997.Για το ΣυμβούλιοΟ ΠρόεδροςG. ZALM(1) Η ημερομηνία ενάρξεως ισχύος του πρωτοκόλλου δημοσιεύεται στην Επίσημη Εφημερίδα των Ευρωπαϊκών Κοινοτήτων με τη φροντίδα της Γενικής Γραμματείας του Συμβουλίου.


title: 2010/129/ΚΕΠΠΑ: Απόφαση 2010/129/ΚΕΠΠΑ του Συμβουλίου, της 1ης Μαρτίου 2010 , για την τροποποίηση της κοινής θέσης 2008/109/ΚΕΠΠΑ σχετικά με περιοριστικά μέτρα κατά της Λιβερίας

text:
               2.3.2010

               EL

               Επίσημη Εφημερίδα της Ευρωπαϊκής Ένωσης

               L 51/23

         ΑΠΌΦΑΣΗ 2010/129/ΚΕΠΠΑ ΤΟΥ ΣΥΜΒΟΥΛΊΟΥ
   της 1ης Μαρτίου 2010
   για την τροποποίηση της κοινής θέσης 2008/109/ΚΕΠΠΑ σχετικά με περιοριστικά μέτρα κατά της Λιβερίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για την Ευρωπαϊκή Ένωση και ιδίως το άρθρο 29,
   Εκτιμώντας τα ακόλουθα:

               (1)

               Στις 12 Φεβρουαρίου 2008, το Συμβούλιο υιοθέτησε την Κοινή Θέση 2008/109/ΚΕΠΠΑ για την επιβολή περιοριστικών μέτρων κατά της Λιβερίας (1).

               (2)

               Στις 17 Δεκεμβρίου 2009, το Συμβούλιο Ασφαλείας των Ηνωμένων Εθνών (ΣΑΗΕ) εξέδωσε την απόφαση ΣΑΗΕ 1903 (2009), με την οποία ανανεώνονται τα περιοριστικά μέτρα σχετικά με τα ταξίδια επί περαιτέρω χρονικό διάστημα 12 μηνών και τροποποιούνται τα περιοριστικά μέτρα για τα όπλα.

               (3)

               Η Κοινή Θέση 2008/109/ΚΕΠΠΑ θα πρέπει να τροποποιηθεί αναλόγως.

               (4)

               Απαιτείται περαιτέρω δράση της Ένωσης για την υλοποίηση ορισμένων από αυτά τα μέτρα,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η Κοινή Θέση 2008/109/ΚΕΠΠΑ τροποποιείται ως εξής:

               1)

               Το άρθρο 1 αντικαθίσταται από το εξής κείμενο:
               «Άρθρο 1
               Τα κράτη μέλη λαμβάνουν τα αναγκαία μέτρα για να εμποδίσουν την άμεση ή έμμεση προμήθεια, πώληση ή μεταφορά όπλων και συναφούς υλικού και οιαδήποτε παροχή βοήθειας, συμβουλών ή εκπαίδευσης σχετικά με στρατιωτικές δραστηριότητες, συμπεριλαμβανομένης χρηματοδοτικής και οικονομικής βοήθειας, από υπηκόους κρατών μελών ή από το έδαφος των κρατών μελών, ή με τη χρησιμοποίηση σκαφών ή αεροσκαφών που φέρουν τη σημαία των κρατών μελών, σε οιοδήποτε άτομο ή μη κυβερνητική οντότητα δρα στο έδαφος της Λιβερίας.»

               2)

               Το άρθρο 2 αντικαθίσταται από το εξής:
               «Άρθρο 2
               1.   Το άρθρο 1 δεν εφαρμόζεται:

                           α)

                           στον οπλισμό και συναφές υλικό καθώς και την τεχνική εκπαίδευση και βοήθεια που προορίζονται αποκλειστικά για τη στήριξη της αποστολής των Ηνωμένων Εθνών στη Λιβερία ή τη χρησιμοποίησή τους από αυτή,

                           β)

                           στον προστατευτικό ιματισμό, συμπεριλαμβανομένων των αλεξίσφαιρων γιλέκων και των στρατιωτικών κρανών που εξάγονται προσωρινά στη Λιβερία από το προσωπικό των Ηνωμένων Εθνών, από αντιπροσώπους των μέσων ενημέρωσης και από μέλη ανθρωπιστικών και αναπτυξιακών αποστολών και του σχετικού προσωπικού, αποκλειστικά για προσωπική τους χρήση,

                           γ)

                           σε άλλο μη φονικό στρατιωτικό εξοπλισμό που προορίζεται αποκλειστικά για ανθρωπιστική ή προστατευτική χρήση καθώς και στη συναφή τεχνική βοήθεια και εκπαίδευση, εφόσον έχει κοινοποιηθεί προηγουμένως στην επιτροπή που συγκροτήθηκε δυνάμει της παραγράφου 21 της απόφασης ΣΑΗΕ 1521(2003) (“επιτροπή κυρώσεων”),

                     2.   Η προμήθεια, πώληση ή μεταβίβαση οπλισμού και συναφούς υλικού ή η παροχή υπηρεσιών, κατά τα αναφερόμενα στα στοιχεία (α) και (γ) της παραγράφου 1, υπόκεινται σε άδεια χορηγούμενη από τις αρμόδιες αρχές των κρατών μελών. Τα κράτη μέλη εξετάζουν τις παραδόσεις δυνάμει των στοιχείων (α) και (γ) της παραγράφου 1 κατά περίπτωση, λαμβάνοντας πλήρως υπόψη τα κριτήρια που ορίζονται στην κοινή θέση 2008/944/ΚΕΠΠΑ του Συμβουλίου για τον καθορισμό κοινών κανόνων που διέπουν τον έλεγχο των εξαγωγών στρατιωτικής τεχνολογίας και εξοπλισμού (2). Τα κράτη μέλη απαιτούν επαρκείς εγγυήσεις κατά της αναρμόδιας χρήσης των αδειών που χορηγούνται βάσει της παρούσας παραγράφου και, οσάκις ενδείκνυται, λαμβάνουν μέτρα για τον επαναπατρισμό του παραδοθέντος οπλισμού και συναφούς υλικού.
               3.   Τα κράτη μέλη κοινοποιούν εκ των προτέρων στην επιτροπή κυρώσεων κάθε αποστολή οπλισμού και συναφούς υλικού στην κυβέρνηση της Λιβερίας ή κάθε παροχή βοήθειας, συμβουλών ή εκπαίδευσης σχετικά με στρατιωτικές δραστηριότητες στην κυβέρνηση της Λιβερίας πλην των αναφερομένων στα στοιχεία α) και β) της παραγράφου 1.

         Άρθρο 2
   Η παρούσα απόφαση τίθεται σε ισχύ κατά την ημερομηνία της έκδοσής της.
   Άρθρο 3
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 1 Μαρτίου 2010.

            Για το Συμβούλιο

            Ο Πρόεδρος

         D. LÓPEZ GARRIDO

      (1)  ΕΕ L 38 της 13.2.2008, σ. 26.

      (2)  ΕΕ L 335 της 13.12.2008, σ. 99.»


title: 2010/760/ΕΕ: Απόφαση της Επιτροπής, της 6ης Δεκεμβρίου 2010 , για την ατελή εισαγωγή των εμπορευμάτων που προορίζονται να διανεμηθούν ή να διατεθούν δωρεάν στα θύματα των πλημμυρών που έπληξαν την Ουγγαρία την άνοιξη του 2010 [κοινοποιηθείσα υπό τον αριθμό Ε(2010) 8482]

text:
               8.12.2010

               EL

               Επίσημη Εφημερίδα της Ευρωπαϊκής Ένωσης

               L 322/46

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 6ης Δεκεμβρίου 2010
   για την ατελή εισαγωγή των εμπορευμάτων που προορίζονται να διανεμηθούν ή να διατεθούν δωρεάν στα θύματα των πλημμυρών που έπληξαν την Ουγγαρία την άνοιξη του 2010
   [κοινοποιηθείσα υπό τον αριθμό Ε(2010) 8482]
   (Το κείμενο στην ουγγρική γλώσσα είναι το μόνο αυθεντικό)
   (2010/760/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1186/2009 του Συμβουλίου, της 16ης Νοεμβρίου 2009 (1), για τη θέσπιση του κοινοτικού καθεστώτος τελωνειακών ατελειών, και ιδίως το άρθρο 76,
   Έχοντας υπόψη το αίτημα που υπέβαλε η κυβέρνηση της Ουγγαρίας, με ημερομηνία 2 Ιουνίου 2010, για την ατελή εισαγωγή των εμπορευμάτων που προορίζονται να διατεθούν δωρεάν στα θύματα της πλημμύρας που έπληξε τη χώρα την άνοιξη του 2010,
   Εκτιμώντας τα ακόλουθα:

               (1)

               Κατά την έννοια του κεφαλαίου XVII Γ του κανονισμού (ΕΚ) αριθ. 1186/2009, μια πλημμύρα θεωρείται καταστροφή. Κατά συνέπεια, μπορεί ευλόγως να επιτραπεί η ατελής εισαγωγή των εμπορευμάτων που ανταποκρίνονται στους όρους των άρθρων 74 έως 80 του ανωτέρω κανονισμού (ΕΚ) αριθ. 1186/2009.

               (2)

               Για να μπορεί η Επιτροπή να ενημερώνεται πλήρως σχετικά με τη χρήση των ατελώς εισαγόμενων εμπορευμάτων, η κυβέρνηση της Ουγγαρίας πρέπει να κοινοποιήσει τα μέτρα που λαμβάνει για να εμποδίσει τη χρήση των εν λόγω εμπορευμάτων για σκοπό άλλον του προβλεφθέντος.

               (3)

               Η Επιτροπή θα πρέπει επίσης να ενημερωθεί για τον όγκο και το είδος των πραγματοποιούμενων εισαγωγών.

               (4)

               Σύμφωνα με το άρθρο 76 του κανονισμού (ΕΚ) αριθ. 1186/2009, πραγματοποιήθηκαν διαβουλεύσεις με τα λοιπά κράτη μέλη,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Κατά την έννοια του άρθρου 2 παράγραφος 1 στοιχείο α) του κανονισμού (ΕΚ) αριθ. 1186/2009, χορηγείται ατέλεια στα εμπορεύματα που εισάγονται για να τεθούν σε ελεύθερη κυκλοφορία από τους κρατικούς οργανισμούς ή τους εγκεκριμένους από τις αρμόδιες ουγγρικές αρχές οργανισμούς, με σκοπό να διανεμηθούν δωρεάν στα θύματα των πλημμυρών που έπληξαν την Ουγγαρία την άνοιξη του 2010 ή να διατεθούν δωρεάν στους πλημμυροπαθείς, παραμένοντας συγχρόνως στην κυριότητα των εν λόγω οργανισμών.
   2.   Η ανωτέρω ατέλεια ισχύει, επίσης, για τα εμπορεύματα που εισάγονται για να τεθούν σε ελεύθερη κυκλοφορία από τις ανθρωπιστικές οργανώσεις, με σκοπό την κάλυψη των αναγκών των οργανώσεων αυτών κατά το διάστημα εκτέλεσης της αποστολής τους.
   Άρθρο 2
   Η κυβέρνηση της Ουγγαρίας κοινοποιεί στην Επιτροπή, το αργότερο έως τις 31 Ιανουαρίου 2011, τον κατάλογο των εγκεκριμένων οργανώσεων που αναφέρονται στο άρθρο 1 παράγραφος 1.
   Άρθρο 3
   Η κυβέρνηση της Ουγγαρίας κοινοποιεί στην Επιτροπή το αργότερο μέχρι τις 31 Ιανουαρίου 2011, για κάθε ευρεία κατηγορία προϊόντων, όλες τις πληροφορίες που αφορούν τον χαρακτήρα και τις ποσότητες των διαφόρων εμπορευμάτων τα οποία εισάγονται ατελώς δασμών σύμφωνα με το άρθρο 1.
   Άρθρο 4
   Η κυβέρνηση της Ουγγαρίας γνωστοποιεί στην Επιτροπή, το αργότερο έως τις 31 Ιανουαρίου 2011, τα μέτρα που λαμβάνει για να εξασφαλίσει την τήρηση των άρθρων 78, 79 και 80 του κανονισμού (ΕΚ) αριθ. 1186/2009.
   Άρθρο 5
   Το άρθρο 1 της παρούσας απόφασης εφαρμόζεται στις εισαγωγές που πραγματοποιούνται από την 1η Μαΐου 2010 και μετά και το αργότερο μέχρι τις 31 Δεκεμβρίου 2010.
   Άρθρο 6
   Η παρούσα απόφαση απευθύνεται στην Ουγγαρία.

      Βρυξέλλες, 6 Δεκεμβρίου 2010.

            Για την Επιτροπή

         Algirdas ŠEMETA

            Μέλος της Επιτροπής

      (1)  ΕΕ L 324 της 10.12.2009, σ. 23.


title: 2005/508/EK: Απόφαση του Συμβουλίου, της 12ης Ιουλίου 2005, για διορισμό ενός τακτικού μέλους από τη Βρετανία στην Επιτροπή των Περιφερειών

text:
               16.7.2005

               EL

               Επίσημη Εφημερίδα της Ευρωπαϊκής Ένωσης

               L 185/31

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 12ης Ιουλίου 2005
   για διορισμό ενός τακτικού μέλους από τη Βρετανία στην Επιτροπή των Περιφερειών
   (2005/508/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,
   την πρόταση της βρετανικής κυβέρνησης,
   Εκτιμώντας τα ακόλουθα:

               (1)

               Στις 22 Ιανουαρίου 2002, το Συμβούλιο εξέδωσε την απόφαση 2002/60/ΕΚ (1) για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2002 έως 25 Ιανουαρίου 2006.

               (2)

               Έχει κενωθεί μια θέση τακτικού μέλους της Επιτροπής των Περιφερειών, συνεπεία του θανάτου του κ. Brian SMITH,

         ΑΠΟΦΑΣΙΖΕΙ:
   Άρθρο 1
   Διορίζεται στην Επιτροπή των Περιφερειών για το υπόλοιπο της θητείας, δηλαδή έως τις 25 Ιανουαρίου 2006:

               Ο κ. William John WILLIAMS
               Councillor
               Cyngor Sir Ynys Môn

         σε αντικατάσταση του κ. Brian SMITH.
   Άρθρο 2
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
   Παράγει αποτελέσματα από την ημέρα της έκδοσής της.

      Βρυξέλλες, 12 Ιουλίου 2005.

            Για το Συμβούλιο

            Ο Πρόεδρος

         G. BROWN

      (1)  ΕΕ L 24 της 26.1.2002, σ. 38.


Avis juridique important

|

32003D0898

2003/898/ΕΚ: Απόφαση της Επιτροπής, της 1ης Ιουλίου 2003, που αφορά τη σύναψη μιας συμφωνίας για την τροποποίηση της συμφωνίας ανάμεσα στην Ευρωπαϊκή Κοινότητα και στην Αυστραλία σχετικά με το εμπόριο του οίνου

Επίσημη Εφημερίδα αριθ. L 336 της 23/12/2003 σ. 0099 - 0099

Απόφαση της Επιτροπήςτης 1ης Ιουλίου 2003που αφορά τη σύναψη μιας συμφωνίας για την τροποποίηση της συμφωνίας ανάμεσα στην Ευρωπαϊκή Κοινότητα και στην Αυστραλία σχετικά με το εμπόριο του οίνου(2003/898/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την απόφαση 94/184/ΕΚ του Συμβουλίου, της 24ης Ιανουαρίου 1994, για τη σύναψη συμφωνίας μεταξύ της Ευρωπαϊκής Κοινότητας και της Αυστραλίας σχετικά με το εμπόριο οίνου(1), και ιδίως το άρθρο 3,τη συμφωνία μεταξύ της Ευρωπαϊκής Κοινότητας και της Αυστραλίας σχετικά με το εμπόριο του οίνου, η οποία υπεγράφη στις Βρυξέλλες και στην Καμπέρα, αντιστοίχως, στις 26 και 31 Ιανουαρίου 1994(2), όπως τροποποιήθηκε τελευταία από τη συμφωνία της 6ης Αυγούστου 2002(3), και ιδίως το άρθρο 17 παράγραφος 2 αυτής,Εκτιμώντας τα ακόλουθα:(1) Η Επιτροπή διαπραγματεύθηκε εξ ονόματος της Κοινότητας την τροποποίηση της εν λόγω συμφωνίας με στόχο την παράταση μέχρι τις 30 Ιουνίου 2004 της προσωρινής άδειας επεξεργασίας με ιοντοεναλλακτικές ρητίνες που είχε δοθεί για τους αυστραλιανούς οίνους.(2) Η επιτροπή διαχείρισης οίνων δεν διατύπωσε γνώμη στην προθεσμία που όρισε ο πρόεδρός της,ΑΠΟΦΑΣΙΖΕΙ:Άρθρο μόνοΕγκρίνεται εξ ονόματος της Κοινότητας η συμφωνία για την τροποποίηση της συμφωνίας ανάμεσα στην Ευρωπαϊκή Κοινότητα και στην Αυστραλία σχετικά με το εμπόριο οίνου.Το κείμενο της συμφωνίας επισυνάπτεται στην παρούσα απόφαση.Βρυξέλλες, 1 Ιουλίου 2003.Για την ΕπιτροπήFranz FischlerΜέλος της Επιτροπής(1) ΕΕ L 86 της 31.3.1994, σ. 1.(2) ΕΕ L 86 της 31.3.1994, σ. 3.(3) ΕΕ L 213 της 9.8.2002, σ. 43.


Avis juridique important

|

32002D0053

2002/53/ΕΚ: Απόφαση του Συμβουλίου, της 21ης Ιανουαρίου 2002, σχετικά με την προσωρινή εφαρμογή της συμφωνίας μεταξύ της Ευρωπαϊκής Κοινότητας και της Δημοκρατίας της Νοτίου Αφρικής σχετικά με το εμπόριο οίνου

Επίσημη Εφημερίδα αριθ. L 028 της 30/01/2002 σ. 0129 - 0129

Απόφαση του Συμβουλίουτης 21ης Ιανουαρίου 2002σχετικά με την προσωρινή εφαρμογή της συμφωνίας μεταξύ της Ευρωπαϊκής Κοινότητας και της Δημοκρατίας της Νοτίου Αφρικής σχετικά με το εμπόριο οίνου(2002/53/EK)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη Συνθήκη για την ίδρυση της Ευρωπαϊκής Κοινότητας, και ιδίως το άρθρο 133 σε συνδυασμό με το άρθρο 300, παράγραφος 2, πρώτο εδάφιο, πρώτη πρόταση,την πρόταση της Επιτροπής,Εκτιμώντας τα εξής:(1) Η Κοινότητα και η Νότιος Αφρική είναι αναγκαίο να εξασφαλίσουν την από 28ης Ιανουαρίου 2002 προσωρινή εφαρμογή της συμφωνίας μεταξύ της Ευρωπαϊκής Κοινότητας και Δημοκρατίας της Νοτίου Αφρικής σχετικά με το εμπόριο οίνου, ("εφεξής συμφωνία"), εν αναμονή της ολοκλήρωσης των διαδικασιών που απαιτεί η Νότιος Αφρική για την έναρξη ισχύος της συμφωνίας,(2) Προκειμένου να διευκολυνθεί η εφαρμογή ορισμένων διατάξεων της συμφωνίας, θα πρέπει η Επιτροπή να είναι σε θέση να προβεί στις απαραίτητες τεχνικές προσαρμογές σύμφωνα με τη διαδικασία που προβλέπεται στο άρθρο 75 του κανονισμού (ΕΚ) αριθ. 1493/1999 του Συμβουλίου, της 17ης Μαΐου 1999, για την κοινή οργάνωση της αμπελοοινικής αγοράς(1).(3) Για τον σκοπό αυτό, θα πρέπει συνεπώς να εγκριθεί η συμφωνία υπό μορφήν ανταλλαγής επιστολών,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Η συμφωνία υπό μορφήν ανταλλαγής επιστολών δια της οποίας εξασφαλίζεται η από 28ης Ιανουαρίου 2002 προσωρινή εφαρμογή της συμφωνίας μεταξύ της Ευρωπαϊκής Κοινότητας και της Δημοκρατίας της Νοτίου Αφρικής σχετικά με το εμπόριο οίνου, εγκρίνεται εξ ονόματος της Κοινότητας.Το κείμενο της συμφωνίας υπό μορφήν ανταλλαγής επιστολών, καθώς και το κείμενο της συμφωνίας σχετικά με το εμπόριο οίνου, επισυνάπτονται στην παρούσα απόφαση.Άρθρο 2Ο Πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδιο/α να υπογράψει/ουν τη συμφωνία υπό μορφήν ανταλλαγής επιστολών και να εκφράσει τοιουτοτρόπως την συγκατάθεση της Κοινότητας να δεσμευτεί από αυτήν.Άρθρο 3Για τους σκοπούς της εφαρμογής του άρθρου 7, παράγραφος 8 και του άρθρου 18, παράγραφος 2 της συμφωνίας σχετικά με το εμπόριο οίνου, η Επιτροπή εξουσιοδοτείται, σύμφωνα με τη διαδικασία που προβλέπεται στο άρθρο 75 του κανονισμού (ΕΚ) αριθ. 1493/1999 του Συμβουλίου, να συνάπτει τις απαραίτητες πράξεις για την τροποποίηση της συμφωνίας.Άρθρο 4Η Επιτροπή εκπροσωπεί την Κοινότητα στο πλαίσιο των Μικτών Επιτροπών που συνιστώνται βάσει του άρθρου 19 της συμφωνίας σχετικά με το εμπόριο οίνου.Άρθρο 5Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.Έγινε στις Βρυξέλλες, στις 21 Ιανουαρίου 2002.Για το ΣυμβούλιοΟ ΠρόεδροςM. Arias Cañete(1) ΕΕ L 179 της 14.7.1999, σ. 1. Κανονισμός ο οποίος τροποποιήθηκε τελευταία από τον κανονισμό (ΕΚ) αριθ. 2585/2001 (ΕΕ L 345 της 29.12.2001, σ. 10).


title: (2014/186/ΕΕ): Απόφαση του Συμβουλίου, της 11ης Φεβρουαρίου 2014 , για την υπογραφή, εξ ονόματος της Ένωσης, της ρύθμισης μεταξύ της Ευρωπαϊκής Ένωσης και του Πριγκιπάτου του Λιχτενστάιν σχετικά με τις λεπτομέρειες συμμετοχής του στην Ευρωπαϊκή Υπηρεσία Υποστήριξης για το Άσυλο

text:
               5.4.2014

               EL

               Επίσημη Εφημερίδα της Ευρωπαϊκής Ένωσης

               L 102/3

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 11ης Φεβρουαρίου 2014
   για την υπογραφή, εξ ονόματος της Ένωσης, της ρύθμισης μεταξύ της Ευρωπαϊκής Ένωσης και του Πριγκιπάτου του Λιχτενστάιν σχετικά με τις λεπτομέρειες συμμετοχής του στην Ευρωπαϊκή Υπηρεσία Υποστήριξης για το Άσυλο

      (2014/186/ΕΕ)

   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 74 και το άρθρο 78 παράγραφοι 1 και 2 σε συνδυασμό με το άρθρο 218 παράγραφος 5,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Ο κανονισμός (ΕΕ) αριθ. 439/2010 του Ευρωπαϊκού Κοινοβουλίου και του Συμβουλίου (1) προβλέπει ότι η Ευρωπαϊκή Υπηρεσία Υποστήριξης για το Άσυλο είναι ανοικτή στη συμμετοχή της Ισλανδίας, του Λιχτενστάιν, της Νορβηγίας και της Ελβετίας υπό την ιδιότητα παρατηρητή. Εξάλλου, ο κανονισμός αυτός προβλέπει ότι εκπονούνται διευθετήσεις για να καθορισθούν ιδίως η φύση, η έκταση και οι λεπτομέρειες συμμετοχής των χωρών αυτών στις εργασίες της Ευρωπαϊκής Υπηρεσίας Υποστήριξης για το Άσυλο.

               (2)

               Στις 27 Ιανουαρίου 2012 το Συμβούλιο εξουσιοδότησε την Επιτροπή να αρχίσει διαπραγματεύσεις για τη σύναψη ρύθμισης μεταξύ της Ευρωπαϊκής Ένωσης και του Πριγκιπάτου του Λιχτενστάιν σχετικά με τις λεπτομέρειες της συμμετοχής του στην Ευρωπαϊκή Υπηρεσία Υποστήριξης για το Άσυλο (η «ρύθμιση»). Οι διαπραγματεύσεις περατώθηκαν με επιτυχία και η συμφωνία μονογραφήθηκε στις 28 Ιουνίου 2013.

               (3)

               Η ρύθμιση θα πρέπει να υπογραφεί.

               (4)

               Όπως προσδιορίζεται στην αιτιολογική σκέψη 21 του κανονισμού (ΕΕ) αριθ. 439/2010, το Ηνωμένο Βασίλειο και η Ιρλανδία συμμετέχουν και δεσμεύονται από τον εν λόγω κανονισμό. Επομένως, θα πρέπει να θέσουν σε ισχύ το άρθρο 49 παράγραφος 1 του κανονισμού (ΕΕ) αριθ. 439/2010 συμμετέχοντας στην παρούσα απόφαση. Το Ηνωμένο Βασίλειο και η Ιρλανδία συνεπώς συμμετέχουν στην παρούσα απόφαση.

               (5)

               Όπως προσδιορίζεται στην αιτιολογική σκέψη 22 του κανονισμού (ΕΕ) αριθ. 439/2010, η Δανία δεν συμμετέχει και δεν δεσμεύεται από τον εν λόγω κανονισμό. Η Δανία δεν συμμετέχει, συνεπώς, στην παρούσα απόφαση.

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται, με την επιφύλαξη της σύναψής της, η υπογραφή, εξ ονόματος της Ένωσης, της ρύθμισης μεταξύ της Ευρωπαϊκής Ένωσης και του Πριγκιπάτου του Λιχτενστάιν σχετικά με τις λεπτομέρειες συμμετοχής του στην Ευρωπαϊκή Υπηρεσία Υποστήριξης για το Άσυλο (2).
   Άρθρο 2
   Ο πρόεδρος του Συμβουλίου εξουσιοδοτείται να ορίσει το πρόσωπο ή τα πρόσωπα που είναι αρμόδια να υπογράψουν τη ρύθμιση εξ ονόματος της Ένωσης.
   Άρθρο 3
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 11 Φεβρουαρίου 2014.

            Για το Συμβούλιο

            O Πρόεδρος

         Ε. ΒΕΝΙΖΕΛΟΣ

      (1)  Κανονισμός (ΕΕ) αριθ. 439/2010 του Ευρωπαϊκού Κοινοβουλίου και του Συμβουλίου, της 19ης Μαΐου 2010, για την ίδρυση Ευρωπαϊκής Υπηρεσίας Υποστήριξης για το Άσυλο (ΕΕ L 132 της 29.5.2010, σ. 11).

      (2)  Το κείμενο της προς υπογραφή ρύθμισης επισυνάπτεται στην παρούσα απόφαση.


title: 2010/609/ΚΕΠΠΑ: Απόφαση EUPOL RD Congo/1/2010 της Επιτροπής Πολιτικής και Ασφάλειας, της 8ης Οκτωβρίου 2010 , σχετικά με τον διορισμό του αρχηγού αποστολής της EUPOL RD Congo

text:
               9.10.2010

               EL

               Επίσημη Εφημερίδα της Ευρωπαϊκής Ένωσης

               L 266/60

         ΑΠΌΦΑΣΗ EUPOL RD CONGO/1/2010 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
   της 8ης Οκτωβρίου 2010
   σχετικά με τον διορισμό του αρχηγού αποστολής της EUPOL RD Congo
   (2010/609/ΚΕΠΠΑ)
   H ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη:
   τη συνθήκη για την Ευρωπαϊκή Ένωση, και ιδίως την τρίτη παράγραφο του άρθρου 38,
   την απόφαση 2010/576/ΚΕΠΠΑ του Συμβουλίου, της 23ης Σεπτεμβρίου 2010, σχετικά με την αστυνομική αποστολή της Ευρωπαϊκής Ένωσης για τη μεταρρύθμιση του τομέα της ασφάλειας (ΜΤΑ) και τη διασύνδεσή της με τη δικαιοσύνη στη Λαϊκή Δημοκρατία του Κονγκό (EUPOL RD Congo) (1), και ιδίως το άρθρο 10 παράγραφος 1,
   Εκτιμώντας τα ακόλουθα:

               (1)

               Σύμφωνα με το άρθρο 10 παράγραφος 1 της απόφασης 2010/576/ΚΕΠΠΑ, εξουσιοδοτείται η Επιτροπή Πολιτικής και Ασφάλειας, σύμφωνα με το άρθρο 38 της συνθήκης, να λαμβάνει τις σχετικές αποφάσεις, προκειμένου να ασκεί τον πολιτικό έλεγχο και τη στρατηγική διεύθυνση της EUPOL RD Congo και, μεταξύ άλλων, την απόφαση για τον διορισμό του αρχηγού αποστολής.

               (2)

               Η Ύπατη Εκπρόσωπος της Ένωσης για Θέματα Εξωτερικής Πολιτικής και Πολιτικής Ασφάλειας πρότεινε τον διορισμό του αστυνομικού διευθυντή Jean-Paul RIKIR ως αρχηγού αποστολής με ισχύ από 1ης Οκτωβρίου 2010,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο αστυνομικός διευθυντής Jean-Paul RIKIR διορίζεται αρχηγός της αστυνομικής αποστολής της Ευρωπαϊκής Ένωσης για τη μεταρρύθμιση του τομέα της ασφάλειας (ΜΤΑ) και τη διασύνδεσή της με τη δικαιοσύνη στη Λαϊκή Δημοκρατία του Κονγκό, EUPOL RD Congo, με ισχύ από 1ης Οκτωβρίου 2010.
   Άρθρο 2
   Η παρούσα απόφαση τίθεται σε ισχύ την ημερομηνία έκδοσής της.
   Εφαρμόζεται μέχρι τη λήξη της εντολής της EUPOL RD Congo.

      Βρυξέλλες, 8 Οκτωβρίου 2010.

            Για την Επιτροπή Πολιτικής και Ασφάλειας

            Ο Πρόεδρος

         W. STEVENS

      (1)  ΕΕ L 254 της 29.9.2010, σ. 33.


title: 2012/429/ΕΕ: Απόφαση του Συμβουλίου, της 24ης Ιουλίου 2012 , σχετικά με τη σύναψη της συμφωνίας μεταξύ της Ευρωπαϊκής Ένωσης και της κυβέρνησης της Ρωσικής Ομοσπονδίας όσον αφορά το εμπόριο εξαρτημάτων και κατασκευαστικών στοιχείων μηχανοκίνητων οχημάτων μεταξύ της Ευρωπαϊκής Ένωσης και της Ρωσικής Ομοσπονδίας

text:
               26.7.2012

               EL

               Επίσημη Εφημερίδα της Ευρωπαϊκής Ένωσης

               L 199/3

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 24ης Ιουλίου 2012
   σχετικά με τη σύναψη της συμφωνίας μεταξύ της Ευρωπαϊκής Ένωσης και της κυβέρνησης της Ρωσικής Ομοσπονδίας όσον αφορά το εμπόριο εξαρτημάτων και κατασκευαστικών στοιχείων μηχανοκίνητων οχημάτων μεταξύ της Ευρωπαϊκής Ένωσης και της Ρωσικής Ομοσπονδίας
   (2012/429/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 6 στοιχείο α),
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη την έγκριση του Ευρωπαϊκού Κοινοβουλίου,
   Εκτιμώντας τα ακόλουθα:

               (1)

               Σύμφωνα με την απόφαση 2012/106/ΕΕ του Συμβουλίου (1), η συμφωνία μεταξύ της Ευρωπαϊκής Ένωσης και της κυβέρνησης της Ρωσικής Ομοσπονδίας όσον αφορά το εμπόριο εξαρτημάτων και κατασκευαστικών στοιχείων μηχανοκίνητων οχημάτων μεταξύ της Ευρωπαϊκής Ένωσης και της Ρωσικής Ομοσπονδίας («η συμφωνία») υπεγράφη στις 16 Δεκεμβρίου 2011, υπό την επιφύλαξη της σύναψής της.

               (2)

               Η συμφωνία θα πρέπει να εγκριθεί,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η συμφωνία μεταξύ της Ευρωπαϊκής Ένωσης και της κυβέρνησης της Ρωσικής Ομοσπονδίας όσον αφορά το εμπόριο εξαρτημάτων και κατασκευαστικών στοιχείων μηχανοκίνητων οχημάτων μεταξύ της Ευρωπαϊκής Ένωσης και της Ρωσικής Ομοσπονδίας εγκρίνεται εξ ονόματος της Ευρωπαϊκής Ένωσης (2).
   Άρθρο 2
   Ο πρόεδρος του Συμβουλίου καλείται να ορίσει το πρόσωπο που εξουσιοδοτείται να προβεί, εξ ονόματος της Ευρωπαϊκής Ένωσης, στην κοινοποίηση που προβλέπεται στη συμφωνία, άρθρο 13 παράγραφος 2, ούτως ώστε να εκφραστεί η συναίνεση της Ένωσης να δεσμευτεί από τη συμφωνία (3).
   Άρθρο 3
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 24 Ιουλίου 2012.

            Για το Συμβούλιο

            Ο Πρόεδρος

         Α. Δ. ΜΑΥΡΟΓΙΑΝΝΗΣ

      (1)  ΕΕ L 57 της 29.2.2012, σ. 14.

      (2)  Η συμφωνία, μαζί με την απόφαση υπογραφής της, δημοσιεύθηκε στην ΕΕ L 57 της 29.2.2012, σ. 15.

      (3)  Η ημερομηνία έναρξης ισχύος της συμφωνίας θα δημοσιευθεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.


Avis juridique important

|

32003D0149

2003/149/ΕΚ: Απόφαση αριθ. 186, της 27ης Ιουνίου 2002, σχετικά με το υπόδειγμα εντύπου που είναι αναγκαίο για την εφαρμογή των κανονισμών του Συμβουλίου (ΕΟΚ) αριθ. 1408/71 και (ΕΟΚ) αριθ. 574/72 (E 101) (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 055 της 01/03/2003 σ. 0080 - 0084

Απόφαση αριθ. 186της 27ης Ιουνίου 2002σχετικά με το υπόδειγμα εντύπου που είναι αναγκαίο για την εφαρμογή των κανονισμών του Συμβουλίου (ΕΟΚ) αριθ. 1408/71 και (ΕΟΚ) αριθ. 574/72 (E 101)(Κείμενο που παρουσιάζει ενδιαφέρον για τον ΕΟΧ)(2003/149/ΕΚ)Η ΔΙΟΙΚΗΤΙΚΗ ΕΠΙΤΡΟΠΗ ΓΙΑ ΤΗΝ ΚΟΙΝΩΝΙΚΗ ΑΣΦΑΛΕΙΑ ΤΩΝ ΔΙΑΚΙΝΟΥΜΕΝΩΝ ΕΡΓΑΖΟΜΕΝΩΝ,Έχοντας υπόψη:το άρθρο 81 στοιχείο α) του κανονισμού (ΕΟΚ) αριθ. 1408/71 του Συμβουλίου, της 14ης Ιουνίου 1971, περί εφαρμογής των συστημάτων κοινωνικής ασφάλισης στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας(1), σύμφωνα με το οποίο είναι επιφορτισμένη να χειρίζεται όλα τα διοικητικά θέματα που απορρέουν από τον κανονισμό (ΕΟΚ) αριθ. 1408/71 και τους μεταγενέστερους κανονισμούς,το άρθρο 2 παράγραφος 1 του κανονισμού (ΕΟΚ) αριθ. 574/72 του Συμβουλίου(2), σύμφωνα με το οποίο η διοικητική επιτροπή καθορίζει τα υποδείγματα των πιστοποιητικών, βεβαιώσεων, δηλώσεων, αιτήσεων και άλλων εγγράφων, αναγκαίων για την εφαρμογή των κανονισμών,την απόφαση αριθ. 172, της 9ης Δεκεμβρίου 1998, για τα υποδείγματα των εντύπων που είναι αναγκαία για την εφαρμογή των κανονισμών του Συμβουλίου (ΕΟΚ) αριθ. 1408/71 και (ΕΟΚ) αριθ. 574/72 (E 101)(3),Εκτιμώντας τα ακόλουθα:(1) Είναι σκόπιμο να προσαρμοστεί το έντυπο E 101, ώστε να πιστοποιείται από τον αρμόδιο φορέα η νομοθεσία που εφαρμόζεται στους εργαζόμενους στις διεθνείς μεταφορές.(2) Η συμφωνία του Ευρωπαϊκού Οικονομικού Χώρου, της 2ας Μαΐου 1992, όπως συμπληρώθηκε από το πρωτόκολλο της 17ης Μαρτίου 1993, παράρτημα VI, εφαρμόζει τους κανονισμούς (ΕΟΚ) αριθ. 1408/71 και (ΕΟΚ) αριθ. 574/72.(3) Με απόφαση της μεικτής επιτροπής του ΕΟΧ, τα υποδείγματα των εντύπων που είναι αναγκαία για την εφαρμογή των κανονισμών (ΕΟΚ) αριθ. 1408/71 και (ΕΟΚ) αριθ. 574/72 θα προσαρμοστούν και θα χρησιμοποιηθούν στον Ευρωπαϊκό Οικονομικό Χώρο.(4) Πρέπει, για πρακτικούς λόγους, να χρησιμοποιούνται ταυτόσημα έντυπα μέσα στην Κοινότητα και στον Ευρωπαϊκό Οικονομικό Χώρο.(5) Η γλώσσα στην οποία συντάσσονται τα έντυπα έχει αποφασιστεί με τη σύσταση αριθ. 15 της διοικητικής επιτροπής,ΑΠΟΦΑΣΙΖΕΙ:1. Το υπόδειγμα του εντύπου E 101 που περιλαμβάνεται στην απόφαση 172 αντικαθίσταται από το συνημμένο υπόδειγμα.2. Οι αρμόδιες αρχές των κρατών μελών θέτουν στη διάθεση των ενδιαφερόμενων (νομίμως αιτούντων, φορέων, εργοδοτών, κ.λπ.), το έντυπο σύμφωνα με το συνημμένο υπόδειγμα.3. Το έντυπο διατίθεται στις επίσημες γλώσσες της Κοινότητας και σχεδιάζεται κατά τρόπο ώστε οι διάφορες γλωσσικές εκδόσεις να έχουν την ίδια διάταξη, ώστε να καθίσταται δυνατό σε κάθε άτομο (νόμιμο αιτούντα, φορέα, εργοδότη κ.λπ.) να λαμβάνει το έντυπο στη δική του γλώσσα.4. Η παρούσα απόφαση είναι εφαρμοστέα από την πρώτη ημέρα του μήνα που έπεται της δημοσίευσής της στην Επίσημη Εφημερίδα της Ευρωπαϊκής Ένωσης.Ο πρόεδρος της διοικητικής επιτροπήςCarlos García de Cortázar y Nebreda(1) ΕΕ L 149 της 5.7.1971, σ. 2.(2) ΕΕ L 74 της 27.3.1972, σ. 1.(3) ΕΕ L 143 της 8.6.1999, σ. 13.>PIC FILE= "L_2003055EL.008102.TIF">>PIC FILE= "L_2003055EL.008201.TIF">>PIC FILE= "L_2003055EL.008301.TIF">>PIC FILE= "L_2003055EL.008401.TIF">


title: 2010/419/: Απόφαση της Επιτροπής, της 28ης Ιουλίου 2010 , για την ανανέωση της έγκρισης για συνέχιση της εμπορίας προϊόντων που περιέχουν, αποτελούνται ή παράγονται από γενετικώς τροποποιημένο αραβόσιτο Bt11 (SYN-BTØ11-1), για την έγκριση τροφίμων και συστατικών τροφίμων που περιέχουν ή αποτελούνται από κτηνοτροφικό αραβόσιτο Bt11 (SYN-BTØ11-1) σύμφωνα με τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου και για την κατάργηση της απόφασης 2004/657/ΕΚ [κοινοποιηθείσα υπό τον αριθμό Ε(2010) 5129]  Κείμενο που παρουσιάζει ενδιαφέρον για τον ΕΟΧ

text:
               29.7.2010

               EL

               Επίσημη Εφημερίδα της Ευρωπαϊκής Ένωσης

               L 197/11

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 28ης Ιουλίου 2010
   για την ανανέωση της έγκρισης για συνέχιση της εμπορίας προϊόντων που περιέχουν, αποτελούνται ή παράγονται από γενετικώς τροποποιημένο αραβόσιτο Bt11 (SYN-BTØ11-1), για την έγκριση τροφίμων και συστατικών τροφίμων που περιέχουν ή αποτελούνται από κτηνοτροφικό αραβόσιτο Bt11 (SYN-BTØ11-1) σύμφωνα με τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου και για την κατάργηση της απόφασης 2004/657/ΕΚ
   [κοινοποιηθείσα υπό τον αριθμό Ε(2010) 5129]
   (Το κείμενο στη γαλλική γλώσσα είναι το μόνο αυθεντικό)
   (Κείμενο που παρουσιάζει ενδιαφέρον για τον ΕΟΧ)
   (2010/419/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τα γενετικώς τροποποιημένα τρόφιμα και ζωοτροφές (1), και ιδίως το άρθρο 7 παράγραφος 3, το άρθρο 11 παράγραφος 3, το άρθρο 19 παράγραφος 3 και το άρθρο 23 παράγραφος 3,
   Εκτιμώντας τα ακόλουθα:

               (1)

               Στις 17 Απριλίου 2007, η εταιρεία Syngenta Seeds SAS, εξ ονόματος της εταιρείας Syngenta Crop Protection AG, υπέβαλε στην Επιτροπή αίτηση, σύμφωνα με τα άρθρα 5, 11, 17 και 23 του κανονισμού (ΕΚ) αριθ. 1829/2003, για ανανέωση της έγκρισης για συνέχιση της εμπορίας υφιστάμενων τροφίμων και συστατικών τροφίμων που παράγονται από αραβόσιτο Bt11 (συμπεριλαμβανομένων πρόσθετων υλών τροφίμων), και για την ανανέωση της έγκρισης για συνέχιση της εμπορίας υφιστάμενων ζωοτροφών που περιέχουν, αποτελούνται ή παράγονται από αραβόσιτο Bt11 (συμπεριλαμβανομένων πρόσθετων υλών ζωοτροφών και υλικών ζωοτροφών) και προϊόντων άλλων από τρόφιμα και ζωοτροφές, τα οποία περιέχουν και αποτελούνται από αραβόσιτο Bt11, εκτός της καλλιέργειας («η αίτηση») που είχαν προηγουμένως κοινοποιηθεί σύμφωνα με το άρθρο 8 παράγραφος 1 στοιχεία α) και β) και το άρθρο 20 παράγραφος 1 στοιχεία α) και β) του εν λόγω κανονισμού. Η αίτηση καλύπτει επίσης την ανανέωση της έγκρισης για τη διάθεση στην αγορά τροφίμων και συστατικών τροφίμων που έχουν εγκριθεί με την απόφαση 2004/657/ΕΚ της Επιτροπής, της 19ης Μαΐου 2004, για έγκριση της διάθεσης στην αγορά γλυκού αραβοσίτου από γενετικώς τροποποιημένο αραβόσιτο της σειράς Bt11 ως νέου τροφίμου ή νέου συστατικού τροφίμου σύμφωνα με τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου (2). Στην αίτησή της, η εταιρεία Syngenta Seeds SAS ζητούσε επίσης την έγκριση των τροφίμων και των συστατικών τροφίμων που περιέχουν ή αποτελούνται από κτηνοτροφικό αραβόσιτο Bt11, τα οποία δεν είχαν ποτέ λάβει έγκριση στην Ένωση.

               (2)

               Στις 17 Φεβρουαρίου 2009 η Ευρωπαϊκή Αρχή για την Ασφάλεια των Τροφίμων («ΕΑΑΤ») εξέδωσε ευνοϊκή γνώμη (3) σύμφωνα με το άρθρο 6 και με το άρθρο 18 του κανονισμού (ΕΚ) αριθ. 1829/2003 και κατέληξε στο συμπέρασμα ότι οι νέες πληροφορίες που παρασχέθηκαν στην αίτηση και η βιβλιογραφική ανασκόπηση μετά την προηγούμενη επιστημονική γνωμοδότηση για τον αραβόσιτο Bt11 (4) δεν απαιτεί αλλαγές και επανέλαβε το προηγούμενο συμπέρασμα, σύμφωνα με το οποίο ο αραβόσιτος Bt11 είναι εξίσου ασφαλής με τον αντίστοιχο μη γενετικώς τροποποιημένο αραβόσιτο και ότι δεν αναμένεται να έχει δυσμενείς επιπτώσεις στην υγεία των ανθρώπων και των ζώων ή στο περιβάλλον στο πλαίσιο των προβλεπόμενων χρήσεων. Το ίδιο ισχύει για τα προϊόντα που αποτελούν το αντικείμενο της αίτησης.

               (3)

               Στη γνώμη της, η ΕΑΑΤ εξέτασε όλα τα συγκεκριμένα ερωτήματα και τις ανησυχίες που διατύπωσαν τα κράτη μέλη στο πλαίσιο της διαβούλευσης με τις εθνικές αρμόδιες αρχές σύμφωνα με το άρθρο 6 παράγραφος 4 και με το άρθρο 18 παράγραφος 4 του κανονισμού (ΕΚ) αριθ. 1829/2003.

               (4)

               Στη γνώμη της, η ΕΑΑΤ κατέληξε επίσης στο συμπέρασμα ότι το σχέδιο παρακολούθησης του περιβάλλοντος που υποβλήθηκε από τον αιτούντα και συνίσταται σε γενικό σχέδιο εποπτείας, συνάδει με την προβλεπόμενη χρήση των προϊόντων.

               (5)

               Συνεκτιμώντας τα ανωτέρω, το γεγονός ότι η εταιρεία Syngenta Crop Protection AG Switzerland, που ενσωμάτωσε την εταιρεία Syngenta Seeds AG, αποδέκτρια της απόφασης 2004/657/ΕΚ, είναι το ίδιο νομικό πρόσωπο εξ ονόματος του οποίου ο αιτών ζήτησε ανανέωση της έγκρισης, το γεγονός ότι η εταιρεία επιβεβαίωσε ότι το πεδίο της αίτησής της καλύπτει και την αίτηση έγκρισης τροφίμων και συστατικών τροφίμων που περιέχουν και αποτελούνται από κτηνοτροφικό αραβόσιτο Bt11 και το γεγονός ότι σκόπευε να ζητήσει ανανέωση των προϊόντων που καλύπτονται από την απόφαση 2004/657/ΕΚ πριν από τη λήξη της έγκρισης που αναφέρεται στην εν λόγω απόφαση, έτσι ώστε να μπορεί να εκδοθεί μία απόφαση που θα καλύπτει αυτά τα προϊόντα με έναρξη ισχύος την ίδια ημερομηνία, πρέπει να της χορηγηθεί ανανέωση της έγκρισης για συνέχιση της εμπορίας των υφιστάμενων προϊόντων, ανανέωση της έγκρισης για τα τρόφιμα και τα συστατικά τροφίμων που περιέχουν, αποτελούνται ή παράγονται από γλυκό αραβόσιτο Bt11 (γλυκό αραβόσιτο νωπό ή κονσερβοποιημένο) και έγκριση των τροφίμων και των συστατικών τροφίμων που περιέχουν ή αποτελούνται από κτηνοτροφικό αραβόσιτο Bt11. Κατά συνέπεια, η απόφαση 2004/657/ΕΚ θα πρέπει να καταργηθεί.

               (6)

               Θα πρέπει να αποδοθεί αποκλειστικός αναγνωριστικός κωδικός σε κάθε ΓΤΟ, όπως προβλέπεται στον κανονισμό (ΕΚ) αριθ. 65/2004 της Επιτροπής, της 14ης Ιανουαρίου 2004, για την καθιέρωση συστήματος σχηματισμού και απόδοσης αποκλειστικών αναγνωριστικών κωδικών για τους γενετικά τροποποιημένους οργανισμούς (5).

               (7)

               Βάσει της γνώμης της ΕΑΑΤ, δεν φαίνεται ότι είναι απαραίτητες πρόσθετες ειδικές απαιτήσεις επισήμανσης, πέρα από αυτές που προβλέπονται στο άρθρο 13 παράγραφος 1 και στο άρθρο 25 παράγραφος 2 του κανονισμού (ΕΚ) αριθ. 1829/2003 για τα τρόφιμα, τα συστατικά τροφίμων και τις ζωοτροφές που περιέχουν, αποτελούνται ή παράγονται από αραβόσιτο Bt11. Ωστόσο, προκειμένου να εξασφαλιστεί η χρήση των προϊόντων εντός των ορίων της έγκρισης που προβλέπεται από την παρούσα απόφαση, η επισήμανση ζωοτροφών που περιέχουν ή αποτελούνται από τον ΓΤΟ και άλλων προϊόντων εκτός των τροφίμων και των ζωοτροφών που περιέχουν ή αποτελούνται από τον ΓΤΟ, για τα οποία ζητείται ανανέωση έγκρισης, θα πρέπει να συμπληρώνεται με σαφή ένδειξη ότι τα εν λόγω προϊόντα δεν πρέπει να χρησιμοποιούνται για σκοπούς καλλιέργειας.

               (8)

               Ο κάτοχος έγκρισης υποβάλλει ετήσιες εκθέσεις για την εφαρμογή και τα αποτελέσματα των δραστηριοτήτων που ορίζονται στο σχέδιο παρακολούθησης όσον αφορά τις επιπτώσεις στο περιβάλλον. Τα αποτελέσματα αυτά θα πρέπει να υποβάλλονται σύμφωνα με την απόφαση 2009/770/ΕΚ της Επιτροπής, της 13ης Οκτωβρίου 2009, για καθορισμό τυποποιημένων εντύπων για την υποβολή των αποτελεσμάτων της παρακολούθησης της σκόπιμης ελευθέρωσης γενετικώς τροποποιημένων οργανισμών στο περιβάλλον, με σκοπό τη διάθεση στην αγορά, σύμφωνα με την οδηγία 2001/18/ΕΚ του Ευρωπαϊκού Κοινοβουλίου και του Συμβουλίου (6).

               (9)

               Η γνώμη της ΕΑΑΤ δεν δικαιολογεί την επιβολή ειδικών όρων ή περιορισμών για τη διάθεση στην αγορά και/ή ειδικών όρων ή περιορισμών για τη χρήση και τον χειρισμό, συμπεριλαμβανομένων των απαιτήσεων παρακολούθησης της χρήσης του τροφίμου και της ζωοτροφής μετά τη διάθεση στην αγορά, ή ειδικών όρων για την προστασία ιδιαίτερων οικοσυστημάτων/του περιβάλλοντος και/ή γεωγραφικών περιοχών, όπως ορίζεται στο άρθρο 6 παράγραφος 5 στοιχείο ε) και στο άρθρο 18 παράγραφος 5 του κανονισμού (ΕΚ) αριθ. 1829/2003.

               (10)

               Το σύνολο των πληροφοριών που αφορούν την έγκριση ή την ανανέωση της έγκρισης των προϊόντων θα πρέπει να καταχωριστούν στο κοινοτικό μητρώο των γενετικώς τροποποιημένων τροφίμων και ζωοτροφών, όπως προβλέπεται στον κανονισμό (ΕΚ) αριθ. 1829/2003.

               (11)

               Το άρθρο 4 παράγραφος 6 του κανονισμού (ΕΚ) αριθ. 1830/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, σχετικά με την ιχνηλασιμότητα και την επισήμανση γενετικώς τροποποιημένων οργανισμών και την ιχνηλασιμότητα τροφίμων και ζωοτροφών που παράγονται από γενετικώς τροποποιημένους οργανισμούς και για την τροποποίηση της οδηγίας 2001/18/ΕΚ (7), προβλέπει απαιτήσεις επισήμανσης για τα προϊόντα που περιέχουν ή αποτελούνται από ΓΤΟ.

               (12)

               Η παρούσα απόφαση κοινοποιείται μέσω του Οργανισμού Ελέγχου της Βιοασφάλειας στα μέρη που προσυπογράφουν το πρωτόκολλο της Καρθαγένης για τη βιοασφάλεια που επισυνάπτεται στη σύμβαση για τη βιολογική ποικιλότητα, σύμφωνα με τις διατάξεις του άρθρου 9 παράγραφος 1 και του άρθρου 15 παράγραφος 2 στοιχείο γ) του κανονισμού (ΕΚ) αριθ. 1946/2003 του Ευρωπαϊκού Κοινοβουλίου και του Συμβουλίου, της 15ης Ιουλίου 2003, για τις διασυνοριακές διακινήσεις γενετικώς τροποποιημένων οργανισμών (8).

               (13)

               Ο αιτών υπέβαλε τη γνώμη του σχετικά με τα μέτρα που προβλέπονται στην παρούσα απόφαση.

               (14)

               Η μόνιμη επιτροπή για την τροφική αλυσίδα και την υγεία των ζώων δεν διατύπωσε γνώμη εντός της προθεσμίας που καθορίστηκε από τον πρόεδρό της.

               (15)

               Στη συνεδρίαση της 29ης Ιουνίου 2010, το Συμβούλιο δεν μπόρεσε να αποφασίσει με ειδική πλειοψηφία είτε υπέρ είτε κατά της πρότασης. Το Συμβούλιο δήλωσε ότι οι εργασίες του σχετικά με τον παρόντα φάκελο έχουν ολοκληρωθεί. Συνεπώς, εναπόκειται στην Επιτροπή να θεσπίσει τα μέτρα,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Γενετικώς τροποποιημένος οργανισμός και αποκλειστικός αναγνωριστικός κωδικός
   Στον γενετικώς τροποποιημένο αραβόσιτο Bt11 (Zea mays L.), όπως ορίζεται στο στοιχείο β) του παραρτήματος της παρούσας απόφασης, αποδίδεται ο αποκλειστικός αναγνωριστικός κωδικός SYN-BTØ11-1, όπως προβλέπεται από τον κανονισμό (ΕΚ) αριθ. 65/2004.
   Άρθρο 2
   Έγκριση
   Τα ακόλουθα προϊόντα εγκρίνονται για τους σκοπούς του άρθρου 4 παράγραφος 2 και του άρθρου 16 παράγραφος 2 του κανονισμού (ΕΚ) αριθ. 1829/2003, σύμφωνα με τους όρους που προβλέπονται στην παρούσα απόφαση:

               α)

               τρόφιμα και συστατικά τροφίμων που περιέχουν, αποτελούνται ή παράγονται από αραβόσιτο SYN-BTØ11-1·

               β)

               ζωοτροφές που περιέχουν, αποτελούνται ή παράγονται από αραβόσιτο SYN-BTØ11-1·

               γ)

               προϊόντα, εκτός των τροφίμων και των ζωοτροφών που περιέχουν ή αποτελούνται από αραβόσιτο SYN-BTØ11-1, για τις ίδιες χρήσεις όπως οποιοσδήποτε άλλος αραβόσιτος, εκτός της καλλιέργειας.

         Άρθρο 3
   Επισήμανση
   1.   Για τους σκοπούς των απαιτήσεων επισήμανσης που ορίζονται στο άρθρο 13 παράγραφος 1 και στο άρθρο 25 παράγραφος 2 του κανονισμού (ΕΚ) αριθ. 1829/2003 και στο άρθρο 4 παράγραφος 6 του κανονισμού (ΕΚ) αριθ. 1830/2003, η «ονομασία του οργανισμού» είναι «αραβόσιτος».
   2.   Η διατύπωση «δεν προορίζεται για καλλιέργεια» αναγράφεται στην επισήμανση και στα συνοδευτικά έγγραφα των προϊόντων που περιέχουν ή αποτελούνται από αραβόσιτο SYN-BTØ11-1, όπως αναφέρεται στο άρθρο 2 στοιχεία β) και γ).
   Άρθρο 4
   Παρακολούθηση των περιβαλλοντικών επιπτώσεων
   1.   Ο κάτοχος έγκρισης εξασφαλίζει την κατάρτιση και την εφαρμογή του σχεδίου παρακολούθησης για τις περιβαλλοντικές επιπτώσεις, όπως ορίζεται στο στοιχείο η) του παραρτήματος.
   2.   Ο κάτοχος έγκρισης υποβάλλει στην Επιτροπή ετήσιες εκθέσεις σχετικά με την εφαρμογή και τα αποτελέσματα των δραστηριοτήτων που ορίζονται στο σχέδιο παρακολούθησης, σύμφωνα με την απόφαση 2009/770/ΕΚ.
   Άρθρο 5
   Κοινοτικό μητρώο
   Οι πληροφορίες που παρατίθενται στο παράρτημα της παρούσας απόφασης καταχωρίζονται στο κοινοτικό μητρώο των γενετικώς τροποποιημένων τροφίμων και ζωοτροφών, όπως προβλέπεται στο άρθρο 28 του κανονισμού (ΕΚ) αριθ. 1829/2003.
   Άρθρο 6
   Κάτοχος της έγκρισης
   Ο κάτοχος της έγκρισης είναι η εταιρεία Syngenta Seeds SAS, Γαλλία, η οποία εκπροσωπεί την εταιρεία Syngenta Crop Protection AG της Ελβετίας.
   Άρθρο 7
   Διάρκεια ισχύος
   Η παρούσα απόφαση ισχύει για περίοδο δέκα (10) ετών από την ημερομηνία έκδοσής της.
   Άρθρο 8
   Κατάργηση
   Η απόφαση 2004/657/ΕΚ καταργείται.
   Άρθρο 9
   Αποδέκτης
   Η παρούσα απόφαση απευθύνεται στην εταιρεία Syngenta Seeds SAS, Chemin de l’Hobit 12, BP 27 – F-31790 Saint-Sauveur – Γαλλία, η οποία εκπροσωπεί την εταιρεία Syngenta Crop Protection AG, Ελβετία.

      Βρυξέλλες, 28 Ιουλίου 2010.

            Για την Επιτροπή

         John DALLI

            Μέλος της Επιτροπής

      (1)  ΕΕ L 268 της 18.10.2003, σ. 1.

      (2)  ΕΕ L 300 της 25.9.2004, σ. 48.

      (3)  http://registerofquestions.efsa.europa.eu/roqFrontend/questionLoader?question = EFSA-Q-2007-146

      (4)  Γνώμη της ΕΑΑΤ που δημοσιεύτηκε στις 19 Μαΐου 2005 σχετικά με τη διάθεση του αραβοσίτου Bt11 στην αγορά για καλλιέργεια, ζωοτροφές και βιομηχανική κατεργασία — http://registerofquestions.efsa.europa.eu/roqFrontend/questionLoader?question = EFSA-Q-2004-012

      (5)  ΕΕ L 10 της 16.1.2004, σ. 5.

      (6)  ΕΕ L 275 της 21.10.2009, σ. 9.

      (7)  ΕΕ L 268 της 18.10.2003, σ. 24.

      (8)  ΕΕ L 287 της 5.11.2003, σ. 1.

      ΠΑΡΑΡΤΗΜΑ
      α)   Αιτών και κάτοχος της έγκρισης:

                  Ονομασία

                  :

                  Syngenta Seeds SAS

                  Διεύθυνση

                  :

                  Chemin de l’Hobit 12, BP 27 – F-31790 Saint-Sauveur – France

            Εξ ονόματος της εταιρείας Syngenta Crop Protection AG – Schwarzwaldallee 215 – CH 4058 Basle – Ελβετία
      β)   Ονομασία και χαρακτηριστικά των προϊόντων:

                  1.

                  τρόφιμα και συστατικά τροφίμων που περιέχουν, αποτελούνται ή παράγονται από αραβόσιτο SYN-BTØ11-1·

                  2.

                  ζωοτροφές που περιέχουν, αποτελούνται ή παράγονται από αραβόσιτο SYN-BTØ11-1·

                  3.

                  προϊόντα, εκτός των τροφίμων και των ζωοτροφών που περιέχουν ή αποτελούνται από αραβόσιτο SYN-BTØ11-1, για τις ίδιες χρήσεις όπως οποιοσδήποτε άλλος αραβόσιτος, εκτός της καλλιέργειας.

            Ο γενετικώς τροποποιημένος αραβόσιτος της σειράς SYN-BTØ11-1, όπως περιγράφεται στην αίτηση, εκφράζει την πρωτεΐνη Cry1Αb, που προσδίδει προστασία από ορισμένα βλαβερά λεπιδόπτερα έντομα, και την πρωτεΐνη PAT, που προσδίδει αντοχή στο ζιζανιοκτόνο γλυφοσινικό αμμώνιο.
      γ)   Επισήμανση:

                  1.

                  Για τους σκοπούς των ειδικών απαιτήσεων επισήμανσης που ορίζονται στο άρθρο 13 παράγραφος 1 και στο άρθρο 25 παράγραφος 2 του κανονισμού (ΕΚ) αριθ. 1829/2003 και στο άρθρο 4 παράγραφος 6 του κανονισμού (ΕΚ) αριθ. 1830/2003, η «ονομασία του οργανισμού» είναι «αραβόσιτος».

                  2.

                  Η διατύπωση «δεν προορίζεται για καλλιέργεια» αναγράφεται στην επισήμανση και στα συνοδευτικά έγγραφα των προϊόντων που περιέχουν ή αποτελούνται από αραβόσιτο SYN-BTØ11-1, όπως αναφέρεται στο άρθρο 2 στοιχεία β) και γ).

            δ)   Μέθοδος ανίχνευσης:

                  —

                  Εξειδικευμένη μέθοδος πραγματικού χρόνου που βασίζεται στην PCR (αλυσιδωτή αντίδραση πολυμεράσης) για τον ποσοτικό προσδιορισμό του αραβοσίτου SYN-BTØ11-1

                  —

                  Επικυρωμένη από το κοινοτικό εργαστήριο αναφοράς που ιδρύθηκε δυνάμει του κανονισμού (ΕΚ) αριθ. 1829/2003 και δημοσιευμένη στη διεύθυνση http://gmo-crl.jrc.ec.europa.eu/statusofdoss.htm

                  —

                  Υλικό αναφοράς: ERM®-BF412 που διατίθεται μέσω του Ινστιτούτου Υλικών και Μετρήσεων Αναφοράς (IRMM) του Κοινού Κέντρου Ερευνών (ΚΚΕρ) της Ευρωπαϊκής Επιτροπής, στο διαδικτυακό τόπο https://irmm.jrc.ec.europa.eu/rmcatalogue

            ε)   Αποκλειστικός αναγνωριστικός κωδικός:

      SYN-BTØ11-1
      στ)   Απαιτούμενες πληροφορίες σύμφωνα με το παράρτημα ΙΙ του πρωτοκόλλου της Καρθαγένης για τη βιοασφάλεια που επισυνάπτεται στη σύμβαση για τη βιολογική ποικιλότητα:

      Οργανισμός Ελέγχου της Βιοασφάλειας, αριθ. εγγραφής: βλέπε [συμπληρώνεται κατά την κοινοποίηση]
      ζ)   Όροι ή περιορισμοί σχετικά με τη διάθεση στην αγορά, τη χρήση ή τον χειρισμό των προϊόντων:

      Δεν απαιτείται.
      η)   Σχέδιο παρακολούθησης

      Σχέδιο παρακολούθησης περιβαλλοντικών επιπτώσεων σύμφωνα με το παράρτημα VII της οδηγίας 2001/18/ΕΚ.
      [Σύνδεσμος: σχέδιο που έχει δημοσιευτεί στο διαδίκτυο]
      θ)   Απαιτήσεις παρακολούθησης μετά τη διάθεση στην αγορά για να χρησιμοποιηθεί το τρόφιμο για ανθρώπινη κατανάλωση

      Δεν απαιτείται.
      Σημείωση: οι σύνδεσμοι προς τα σχετικά έγγραφα ενδέχεται να χρειάζονται τροποποίηση με την πάροδο του χρόνου. Οι τροποποιήσεις αυτές θα γνωστοποιούνται στο κοινό μέσω της επικαιροποίησης του κοινοτικού μητρώου των γενετικώς τροποποιημένων τροφίμων και ζωοτροφών.


Avis juridique important

|

31998D0658

98/658/ΕΚ: Απόφαση του Συμβουλίου της 24ης Σεπτεμβρίου 1998 για τη σύναψη του πρόσθετου πρωτοκόλλου της ενδιάμεσης συμφωνίας για το εμπόριο και εμπορικά θέματα μεταξύ της Ευρωπαϊκής Κοινότητας, της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας, αφενός, και της Δημοκρατίας της Σλοβενίας, αφετέρου, καθώς και της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Σλοβενίας, αφετέρου

Επίσημη Εφημερίδα αριθ. L 314 της 24/11/1998 σ. 0006 - 0006

ΑΠΟΦΑΣΗ ΤΟΥ ΣΥΜΒΟΥΛΙΟΥ της 24ης Σεπτεμβρίου 1998 για τη σύναψη του πρόσθετου πρωτοκόλλου της ενδιάμεσης συμφωνίας για το εμπόριο και εμπορικά θέματα μεταξύ της Ευρωπαϊκής Κοινότητας, της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας, αφενός, και της Δημοκρατίας της Σλοβενίας, αφετέρου, καθώς και της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Σλοβενίας, αφετέρου (98/658/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113 σε συνδυασμό με το άρθρο 228 παράγραφος 2 πρώτη φράση,την πρόταση της Επιτροπής,Εκτιμώντας:ότι η Επιτροπή διαπραγματεύθηκε εξ ονόματος της Κοινότητας πρόσθετο πρωτόκολλο της ενδιάμεσης συμφωνίας για το εμπόριο και εμπορικά θέματα καθώς και της ευρωπαϊκής συμφωνίας με την Δημοκρατία της Σλοβενίας 7ότι είναι αναγκαίο να εγκριθεί το πρόσθετο αυτό πρωτόκολλο,ΑΠΟΦΑΣΙΖΕΙ:Άρθρο 1 Το πρόσθετο πρωτόκολλο της ενδιάμεσης συμφωνίας για το εμπόριο και εμπορικά θέματα μεταξύ της Ευρωπαϊκής Κοινότητας, της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας αφενός, και της Δημοκρατίας της Σλοβενίας, αφετέρου, καθώς και της ευρωπαϊκής συμφωνίας για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, που ενεργούν στα πλαίσια της Ευρωπαϊκής Ένωσης, αφενός, και της Δημοκρατίας της Σλοβενίας, αφετέρου, εγκρίνεται εξ ονόματος των Ευρωπαϊκών Κοινοτήτων.Το κείμενο του πρόσθετου πρωτοκόλλου επισυνάπτεται στην παρούσα απόφαση.Άρθρο 2 Η Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει το πρόσθετο πρωτόκολλο δεσμεύοντας την Κοινότητα.Ο Πρόεδρος του Συμβουλίου προβαίνει, εξ ονόματος της Κοινότητας, στην κοινοποίηση που προβλέπεται στο άρθρο 3 του πρόσθετου πρωτοκόλλου.Βρυξέλλες, 24 Σεπτεμβρίου 1998.Για το ΣυμβούλιοΟ ΠρόεδροςN. MICHALEK


title: 2007/532/ΕΚ: Απόφαση του Συμβουλίου, της 23ης Ιουλίου 2007 , για τη σύναψη της συμφωνίας υπό μορφή ανταλλαγής επιστολών σχετικά με την προσωρινή εφαρμογή του πρωτοκόλλου που καθορίζει, για την περίοδο από την 1η Ιουνίου 2006 έως την 31η Μαΐου 2010 , τις αλιευτικές δυνατότητες και τη χρηματική αντιπαροχή που προβλέπονται στη συμφωνία μεταξύ της Λαϊκής Δημοκρατίας του Σάο Τομέ και Πρίνσιπε και της Ευρωπαϊκής Κοινότητας

text:
               7.8.2007

               EL

               Επίσημη Εφημερίδα της Ευρωπαϊκής Ένωσης

               L 205/59

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 23ης Ιουλίου 2007
   για τη σύναψη της συμφωνίας υπό μορφή ανταλλαγής επιστολών σχετικά με την προσωρινή εφαρμογή του πρωτοκόλλου που καθορίζει, για την περίοδο από την 1η Ιουνίου 2006 έως την 31η Μαΐου 2010, τις αλιευτικές δυνατότητες και τη χρηματική αντιπαροχή που προβλέπονται στη συμφωνία μεταξύ της Λαϊκής Δημοκρατίας του Σάο Τομέ και Πρίνσιπε και της Ευρωπαϊκής Κοινότητας
   (2007/532/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 300 παράγραφος 2 σε συνδυασμό με το άρθρο 37,
   την πρόταση της Επιτροπής,
   Εκτιμώντας τα ακόλουθα:

               (1)

               Η Κοινότητα και η Λαϊκή Δημοκρατία του Σάο Τομέ και Πρίνσιπε διαπραγματεύτηκαν και μονογράφησαν συμφωνία αλιευτικής σύμπραξης, η οποία παρέχει στους αλιείς της Κοινότητας αλιευτικές δυνατότητες στα ύδατα που υπάγονται στην κυριαρχία ή τη δικαιοδοσία της Λαϊκής Δημοκρατίας του Σάο Τομέ και Πρίνσιπε.

               (2)

               Είναι σκόπιμο να εξασφαλιστεί η συνέχιση των αλιευτικών δραστηριοτήτων κατά το διάστημα μεταξύ της λήξης ισχύος του προηγούμενου πρωτοκόλλου που καθορίζει τις αλιευτικές δυνατότητες στα ανοικτά του Σάο Τομέ και Πρίνσιπε και της έναρξης ισχύος του νέου πρωτοκόλλου που καθορίζει τις αλιευτικές δυνατότητες και τη χρηματική αντιπαροχή που προβλέπονται στην εν λόγω συμφωνία σύμπραξης.

               (3)

               Για τον σκοπό αυτό, η Κοινότητα και η Λαϊκή Δημοκρατία του Σάο Τομέ και Πρίνσιπε μονογράφησαν συμφωνία υπό μορφή ανταλλαγής επιστολών που προβλέπει την προσωρινή εφαρμογή του νέου πρωτοκόλλου.

               (4)

               Είναι προς το συμφέρον της Κοινότητας να εγκριθεί η εν λόγω συμφωνία υπό μορφή ανταλλαγής επιστολών.

               (5)

               Είναι αναγκαίο να καθοριστεί η μέθοδος κατανομής των αλιευτικών δυνατοτήτων μεταξύ των κρατών μελών,

         ΑΠΟΦΑΣΙΖΕΙ:
   Άρθρο 1
   Εγκρίνεται εξ ονόματος της Κοινότητας η συμφωνία υπό μορφή ανταλλαγής επιστολών σχετικά με την προσωρινή εφαρμογή του πρωτοκόλλου που καθορίζει τις αλιευτικές δυνατότητες και τη χρηματική αντιπαροχή που προβλέπονται στη συμφωνία μεταξύ της Λαϊκής Δημοκρατίας του Σάο Τομέ και Πρίνσιπε και της Ευρωπαϊκής Κοινότητας για την περίοδο από την 1η Ιουνίου 2006 έως την 31η Μαΐου 2010.
   Το κείμενο της συμφωνίας υπό μορφή ανταλλαγής επιστολών επισυνάπτεται στην παρούσα απόφαση.
   Άρθρο 2
   Το πρωτόκολλο εφαρμόζεται προσωρινά από την 1η Ιουνίου 2006.
   Άρθρο 3
   Οι καθοριζόμενες στο πρωτόκολλο της συμφωνίας σύμπραξης αλιευτικές δυνατότητες κατανέμονται μεταξύ των κρατών μελών ως εξής:

               Κατηγορία αλιείας

               Τύπος σκάφους

               Κράτος μέλος

               Άδειες ή ποσόστωση

               Αλιεία τόνου

               Θυνναλιευτικά γρι-γρι με ψυκτικές εγκαταστάσεις

               Ισπανία

               13

               Γαλλία

               12

               Αλιεία τόνου

               Παραγαδιάρικα επιφανείας

               Ισπανία

               13

               Πορτογαλία

               5

         Εάν οι αιτήσεις αδειών αυτών των κρατών μελών δεν εξαντλήσουν τις αλιευτικές δυνατότητες που καθορίζονται στο πρωτόκολλο της συμφωνίας αλιευτικής σύμπραξης, η Επιτροπή μπορεί να λάβει υπόψη τις αιτήσεις αδειών οποιουδήποτε άλλου κράτους μέλους.
   Άρθρο 4
   Τα κράτη μέλη, τα σκάφη των οποίων αλιεύουν στο πλαίσιο της συμφωνίας υπό μορφή ανταλλαγής επιστολών, κοινοποιούν στην Επιτροπή τις ποσότητες κάθε αποθέματος που αλιεύονται στην αλιευτική ζώνη του Σάο Τομέ και Πρίνσιπε σύμφωνα με τις διατάξεις του κανονισμού (ΕΚ) αριθ. 500/2001 της Επιτροπής, της 14ης Μαρτίου 2001, για τη θέσπιση των λεπτομερειών εφαρμογής του κανονισμού (ΕΟΚ) αριθ. 2847/93 του Συμβουλίου σχετικά με τον έλεγχο των αλιευμάτων των κοινοτικών αλιευτικών σκαφών στα ύδατα τρίτων χωρών και στην ανοικτή θάλασσα (1).
   Άρθρο 5
   Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία υπό μορφή ανταλλαγής επιστολών δεσμεύοντας την Κοινότητα.

      Βρυξέλλες, 23 Ιουλίου 2007.

            Για το Συμβούλιο

            Ο Πρόεδρος

         L. AMADO

      (1)  ΕΕ L 73 της 15.3.2001, σ. 8.
   ΣΥΜΦΩΝΊΑ
   υπό μορφή ανταλλαγής επιστολών σχετικά με την προσωρινή εφαρμογή του πρωτοκόλλου που καθορίζει, για την περίοδο από την 1η Ιουνίου 2006 έως την 31η Μαΐου 2010, τις αλιευτικές δυνατότητες και τη χρηματική αντιπαροχή που προβλέπονται στη συμφωνία μεταξύ της Λαϊκής Δημοκρατίας του Σάο Τομέ και Πρίνσιπε και της Ευρωπαϊκής Κοινότητας
   Κύριε,
   Αναφερόμενος στο πρωτόκολλο που μονογραφήθηκε την Πέμπτη 25 Μαΐου 2006, το οποίο καθορίζει τις αλιευτικές δυνατότητες και τη χρηματική αντιπαροχή για την περίοδο από την 1η Ιουνίου 2006 έως την 31η Μαΐου 2010, έχω την τιμή να σας γνωρίσω ότι η Λαϊκή Δημοκρατία του Σάο Τομέ και Πρίνσιπε είναι πρόθυμη να εφαρμόσει προσωρινά το πρωτόκολλο αυτό, από την 1η Ιουνίου 2006, εν αναμονή της έναρξης ισχύος του σύμφωνα με το άρθρο 12, υπό την προϋπόθεση ότι η Ευρωπαϊκή Κοινότητα είναι διατεθειμένη να πράξει ομοίως.
   Εξυπακούεται ότι, στην περίπτωση αυτή, η καταβολή της πρώτης δόσης της χρηματικής αντιπαροχής που καθορίζεται στο άρθρο 2 του πρωτοκόλλου πρέπει να πραγματοποιηθεί πριν από τις 15 Μαΐου 2007.
   Παρακαλώ να μου επιβεβαιώσετε ότι η Ευρωπαϊκή Κοινότητα συμφωνεί με την εν λόγω προσωρινή εφαρμογή.
   Με εξαιρετική εκτίμηση,

         Για την Κυβέρνηση του Σάο Τομέ και Πρίνσιπε

   Κύριε,
   Έχω την τιμή να σας γνωρίσω ότι έλαβα σημερινή επιστολή σας, η οποία έχει ως εξής:

      «Αναφερόμενος στο πρωτόκολλο που μονογραφήθηκε την Πέμπτη 25 Μαΐου 2006, το οποίο καθορίζει τις αλιευτικές δυνατότητες και τη χρηματική αντιπαροχή για την περίοδο από την 1η Ιουνίου 2006 έως την 31η Μαΐου 2010, έχω την τιμή να σας γνωρίσω ότι η Λαϊκή Δημοκρατία του Σάο Τομέ και Πρίνσιπε είναι πρόθυμη να εφαρμόσει προσωρινά το πρωτόκολλο αυτό, από την 1η Ιουνίου 2006, εν αναμονή της έναρξης ισχύος του σύμφωνα με το άρθρο 12, υπό την προϋπόθεση ότι η Ευρωπαϊκή Κοινότητα είναι διατεθειμένη να πράξει ομοίως.
      Εξυπακούεται ότι, στην περίπτωση αυτή, η καταβολή της πρώτης δόσης της χρηματικής αντιπαροχής που καθορίζεται στο άρθρο 2 του πρωτοκόλλου πρέπει να πραγματοποιηθεί πριν από τις 15 Μαΐου 2007.»

   Έχω την τιμή να σας επιβεβαιώσω ότι η Ευρωπαϊκή Κοινότητα συμφωνεί με την εν λόγω προσωρινή εφαρμογή.
   Με εξαιρετική εκτίμηση,

         Εξ ονόματος του Συμβουλίου της Ευρωπαϊκής Ένωσης


title: 2012/648/ΕΕ: Απόφαση του Συμβουλίου, της 16ης Οκτωβρίου 2012 , για τον διορισμό στην Επιτροπή των Περιφερειών ενός τακτικού και ενός αναπληρωματικού μέλους από το Βέλγιο

text:
               18.10.2012

               EL

               Επίσημη Εφημερίδα της Ευρωπαϊκής Ένωσης

               L 287/12

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 16ης Οκτωβρίου 2012
   για τον διορισμό στην Επιτροπή των Περιφερειών ενός τακτικού και ενός αναπληρωματικού μέλους από το Βέλγιο
   (2012/648/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 305,
   Έχοντας υπόψη την πρόταση που υπέβαλε η κυβέρνηση του Βελγίου,
   Εκτιμώντας τα ακόλουθα:

               (1)

               Στις 22 Δεκεμβρίου 2009 και στις 18 Ιανουαρίου 2010, το Συμβούλιο εξέδωσε τις αποφάσεις 2009/1014/ΕΕ (1) και 2010/29/ΕΕ (2) για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2010 έως 25 Ιανουαρίου 2015.

               (2)

               Μία θέση τακτικού μέλους της Επιτροπής των Περιφερειών έμεινε κενή λόγω της λήξης της θητείας του κ. Paul FICHEROULLE.

               (3)

               Μία θέση αναπληρωματικού μέλους θα μείνει κενή κατόπιν του διορισμού του κ. Marc HENDRICKX ως τακτικού μέλους της Επιτροπής των Περιφερειών,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορίζονται στην Επιτροπή των Περιφερειών για το εναπομένον διάστημα της θητείας, ήτοι έως τις 25 Ιανουαρίου 2015:

               α)

               ως τακτικό μέλος:

                           —

                           ο κ. Marc HENDRICKX, Vlaams Volksvertegenwoordiger

                     και

               β)

               ως αναπληρωματικό μέλος:

                           —

                           ο κ. Karim VAN OVERMEIRE, Vlaams Volksvertegenwoordiger.

         Άρθρο 2
   Η παρούσα απόφαση αρχίζει να ισχύει από την ημέρα της έκδοσής της.

      Λουξεμβούργο, 16 Οκτωβρίου 2012.

            Για το Συμβούλιο

            Ο Πρόεδρος

         Α. Δ. ΜΑΥΡΟΓΙΑΝΝΗΣ

      (1)  ΕΕ L 348 της 29.12.2009, σ. 22.

      (2)  ΕΕ L 12 της 19.1.2010, σ. 11.